
PËR ADERIMIN E REPUBLIKËS SË SHQIPËRISË NË KONVENTËN PËR MBROJTJEN E TRASHËGIMISË KULTURORE NËNUJORE, PARIS 2001

Në mbështetje të neneve 78, 83 pika 1 dhe 121 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI: 

Neni 1

Republika e Shqipërisë aderon në konventën për mbrojtjen e trashëgimisë kulturore nënujore, bërë në Paris më 2 nëntor 2001.

Neni 2

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.5978, datë 29.12.2008 të Presidentit të Republikës së Shqipërisë, 
Bamir Topi


KONVENTË
MBI MBROJTJEN E TRASHËGIMISË KULTURORE NËNUJORE
UNESCO
Paris, 2 nëntor 2001

Organizata Arsimore, Shkencore dhe Kulturore e Kombeve të Bashkuara;
Konferenca e Përgjithshme e Organizatës Arsimore, Shkencore dhe Kulturore e Kombeve të Bashkuara, që u mblodh në Paris nga 15 tetori deri më 3 nëntor 2001, në sesionin e saj të 31-të, 
duke njohur rëndësinë e trashëgimisë kulturore nënujore si pjesë përbërëse e trashëgimisë kulturore të njerëzimit dhe një element veçanërisht i rëndësishëm në historinë e popujve, kombeve dhe marrëdhënieve të tyre me njëri-tjetrin në lidhje me trashëgiminë e tyre të përbashkët; 
e  ndërgjegjshme për rëndësinë e mbrojtjes dhe ruajtjes së trashëgimisë kulturore nënujore dhe që përgjegjësia për këtë u takon të gjitha shteteve; 
duke vënë re interesin publik dhe vlerësimin publik në rritje të trashëgimisë kulturore nënujore; 
e bindur për rëndësinë e kërkimit, informimit dhe arsimit për mbrojtjen dhe ruajtjen e trashëgimisë kulturore nënujore; 
e bindur për të drejtën e publikut të gëzojë përfitimet edukative dhe çlodhëse të aksesit të përgjegjshëm paqësor në trashëgiminë kulturore nënujore in situ dhe të vlerës së edukimit publik për të kontribuar në ndërgjegjësimin, vlerësimin dhe mbrojtjen e kësaj trashëgimie;
e ndërgjegjshme për faktin që trashëgimia kulturore nënujore kërcënohet nga aktivitetet e paautorizuara drejtuar asaj dhe për nevojën për masa më të forta për t’i parandaluar këto aktivitete;
e ndërgjegjshëm për nevojën për t’iu kundërpërgjigjur rregullisht ndikimit të mundshëm negativ mbi trashëgiminë kulturore nënujore të aktiviteteve legjitime që mund të ndikojnë rastësisht mbi të; 
e shqetësuar thellë nga shfrytëzimi tregtar në rritje i trashëgimisë kulturore nënujore dhe veçanërisht nga aktivitetet që synojnë shitjen, përftimin ose këmbimin e trashëgimisë kulturore nënujore; 
e ndërgjegjshme për praninë e teknologjisë së përparuar që lehtëson zbulimin dhe aksesin te trashëgimia kulturore nënujore; 



duke besuar që bashkëpunimi ndërmjet shteteve, organizatave ndërkombëtare, institucioneve shkencore, organizatave profesionale, arkeologëve, zhytësve, palëve të tjera të interesuara dhe publikut të gjerë është thelbësor për mbrojtjen e trashëgimisë kulturore nënujore; 
duke marrë në konsideratë që studimi, zbulimi dhe mbrojtja e trashëgimisë kulturore nënujore kërkojnë praninë dhe zbatimin e metodave shkencore dhe përdorimin e teknikave dhe pajisjeve të përshtatshme, si dhe një shkallë të lartë të specializimit profesional, ku të gjitha tregojnë nevojën për kritere rregulluese të unifikuara; 
duke ditur nevojën për të kodifikuar dhe gradualisht zhvilluar rregulla në lidhje me mbrojtjen dhe ruajtjen e trashëgimisë kulturore nënujore në pajtim me të drejtën dhe praktikën ndërkombëtare, duke përfshirë konventën e UNESCO-s mbi mjetet e ndalimit dhe shmangien e importit, eksportit dhe transferimit të paligjshëm të pronësisë kulturore të datës 14 nëntor 1970, konventën e UNESCO-s për mbrojtjen e trashëgimisë kulturore dhe natyrore botërore të datës 16 nëntor 1972 dhe konventën e Kombeve të Bashkuara mbi të drejtën e detit të datës 10 dhjetor 1982; 
e angazhuar për të përmirësuar efektivitetin e masave të niveleve ndërkombëtare, rajonale dhe kombëtare për ruajtjen in situ ose, nëse është e nevojshme për qëllime shkencore ose mbrojtëse, rikuperimin e kujdesshëm të trashëgimisë kulturore nënujore; 
pas vendimit të sesionit të njëzet e nëntë që kjo çështje duhet të bëhet objekt i një konvente ndërkombëtare, 
miraton në këtë ditë të dytë të nëntorit 2001 këtë Konventë. 

Neni 1 
Përkufizime 

Për qëllimet e Konventës: 
1.a) “Trashëgimia kulturore nënujore” nënkupton të gjitha gjurmët e ekzistencës njerëzore që kanë një karakter kulturor, historik ose arkeologjik që kanë qenë pjesërisht ose plotësisht nën ujë, periodikisht ose vazhdimisht, për të paktën 100 vjet, si: 
i) vendet, strukturat, ndërtesat, veglat e punës dhe mbetjet njerëzore, së bashku me kontekstin e tyre arkeologjik dhe natyror; 
ii) anijet, avionët ose mjete të tjera, ose pjesë të tyre, ngarkesa e tyre ose përmbajtje të tjera, së bashku me kontekstin e tyre arkeologjik dhe natyror; dhe 
iii) objektet e karakterit parahistorik. 
b) Tubacionet dhe kabllot e vendosura në shtratin detar nuk konsiderohen si trashëgimi kulturore nënujore. 
c) Instalimet e ndryshme nga tubacionet dhe kabllot, të vendosura në shtratin detar dhe që vazhdojnë të përdoren, nuk konsiderohen trashëgimi kulturore nënujore. 
2.a) “Shtetet palë” nënkupton shtetet që kanë rënë dakord t’i nënshtrohen kësaj Konvente dhe për të cilët kjo Konventë është në fuqi. 
b) Kjo Konventë zbatohet mutatis mutandis në ato territore që përmenden në nenin 26, paragrafi 2(b), që bëhen palë në këtë Konventë në pajtim me kushtet e parashikuara në atë paragraf dhe në masën që “Shtetet palë” u referohet atyre territoreve. 
3. “UNESCO” nënkupton Organizatën Arsimore, Shkencore dhe Kulturore të Kombeve të Bashkuara. 
4. “Drejtor i Përgjithshëm” nënkupton Drejtorin e Përgjithshëm të UNESCO-s. 
5. “Zona” nënkupton shtratin detar dhe fundin e oqeanit dhe nëntokën e tyre, tej kufijve të juridiksionit kombëtar. 
6. “Aktivitetet me objekt trashëgiminë kulturore nënujore” nënkupton aktivitetet që kanë trashëgiminë kulturore nënujore si objektin e tyre kryesor dhe që, drejtpërdrejt ose jo, cenojnë fizikisht ose ndryshe dëmtojnë trashëgiminë kulturore nënujore. 
7. “Aktivitetet që ndikojnë rastësisht mbi trashëgiminë kulturore nënujore” nënkupton aktivitetet që, pavarësisht se nuk e kanë trashëgiminë kulturore nënujore si objektin e tyre kryesor ose një prej objekteve të tyre, mund të cenojnë fizikisht ose ndryshe dëmtojnë trashëgiminë kulturore nënujore. 
8. “Anije dhe avionë shtetërorë” nënkupton luftanijet dhe anije të tjera ose avionë që kanë qenë në pronësi ose operuar nga një shtet dhe që, në momentin e fundosjes, përdoreshin vetëm për qëllime qeveritare jotregtare, që janë identifikuar si të tilla dhe përmbushin përkufizimin e trashëgimisë kulturore nënujore. 
9. “Rregullat” nënkupton rregullat në lidhje me aktivitetet me objekt trashëgiminë kulturore nënujore, siç përmendet në nenin 33 të kësaj Konvente. 

Neni 2 
Objektiva dhe parime të përgjithshme 

1. Kjo Konventë synon të forcojë mbrojtjen e trashëgimisë kulturore nënujore. 
2. Shtetet Palë bashkëpunojnë për mbrojtjen e trashëgimisë kulturore nënujore. 
3. Shtetet Palë ruajnë trashëgiminë kulturore nënujore në të mirë të njerëzimit në pajtim me dispozitat e kësaj Konvente. 
4. Shtetet Palë, individualisht ose së bashku sipas rastit, marrin të gjitha masat e përshtatshme, në pajtim me këtë Konventë dhe të drejtën ndërkombëtare, që janë të nevojshme për mbrojtjen e trashëgimisë kulturore nënujore, duke përdorur për këtë qëllim mjetet më të mira praktike që disponojnë dhe në pajtim me aftësitë e tyre. 
5. Ruajtja in situ e trashëgimisë kulturore nënujore konsiderohet si opsioni i parë para lejimit ose përfshirjes në çdo aktivitet të drejtuar te kjo trashëgimi. 
6. Trashëgimia kulturore nënujore e përftuar depozitohet, konservohet dhe menaxhohet në një mënyrë që siguron ruajtjen e saj afatgjatë. 
7. Trashëgimia kulturore nënujore nuk shfrytëzohet për arsye tregtare. 
8. Në pajtim me praktikën e shtetit dhe të drejtën ndërkombëtare, duke përfshirë Konventën e Kombeve të Bashkuara mbi të drejtën e detit, asgjë në këtë Konventë nuk interpretohet sikur ndryshon rregullat e së drejtës ndërkombëtare dhe praktikën e shtetit në lidhje me imunitetet e sovranitetit, as dhe të drejtat e shtetit në lidhje me mjetet e lundrimit dhe të fluturimit të shtetit. 
9. Shtetet Palë sigurojnë që mbetjeve njerëzore, të cilat gjenden në ujërat detare t’u kushtohet respekti i duhur. 
10. Hyrja e përgjegjshme pa dëmtuar ose dokumentimi in situ i trashëgimisë kulturore nënujore inkurajohet për të krijuar ndërgjegjësimin, vlerësimin dhe mbrojtjen nga publiku të trashëgimisë, përveç rasteve kur ky mundësim është në kundërshtim me mbrojtjen dhe menaxhimin e tij. 
11. Asnjë veprim ose aktivitet i ndërmarrë mbi bazën e kësaj Konvente nuk përbën shkak për të pretenduar, kundërshtuar ose ankimuar ndonjë pretendim për sovranitet ose juridiksion kombëtar. 

Neni 3 
Raporti ndërmjet kësaj Konvente dhe Konventës së Kombeve të Bashkuara 
mbi të drejtën e detit 

Asgjë në këtë Konventë nuk cenon të drejtat, juridiksionin dhe detyrat e shteteve sipas së drejtës ndërkombëtare, duke përfshirë Konventën e Kombeve të Bashkuara për të drejtën e detit. Kjo Konventë interpretohet dhe zbatohet në kontekstin dhe në përputhje me të drejtën ndërkombëtare, duke përfshirë konventën e Kombeve të Bashkuara për të drejtën e detit. 

Neni 4 
Raporti me të drejtën e shpëtimit dhe të drejtën e gjetjeve 

Çdo aktivitet, në lidhje me trashëgiminë kulturore nënujore ku zbatohet kjo Konventë, nuk i nënshtrohet së drejtës së shpëtimit ose së drejtës së gjetjeve, përveçse kur: 
a) është i autorizuar nga autoritetet kompetente; 
b) është në pajtim të plotë me Konventën; dhe 
c) siguron që përftimi i trashëgimisë kulturore nënujore arrin mbrojtjen e tij maksimale. 

Neni 5 
Aktivitetet që rastësisht ndikojnë trashëgiminë kulturore nënujore 

Secili Shtet Palë përdor mjetet më të mira praktike që disponon për të parandaluar ose lehtësuar ndikimet negative që mund të lindin nga aktivitetet nën juridiksionin e tij, që ndikojnë rastësisht në trashëgiminë kulturore nënujore. 




Neni 6 
Marrëveshjet dypalëshe, rajonale ose marrëveshje të tjera shumëpalëshe 

1. Shtetet Palë inkurajohen të hyjnë në marrëveshje dypalëshe, rajonale ose marrëveshje të tjera shumëpalëshe ose të zhvillojnë marrëveshjet ekzistuese, për ruajtjen e trashëgimisë kulturore nënujore. Të gjitha këto marrëveshje janë në pajtim të plotë me dispozitat e kësaj Konvente dhe nuk dobësojnë karakterin e saj ndërkombëtar. Shtetet, në këto marrëveshje, mund të miratojnë rregulla dhe rregullore që do të siguronin një mbrojtje më të mirë të trashëgimisë kulturore nënujore se ato të miratuara në këtë Konventë. 
2. Palët në këto marrëveshje dypalëshe rajonale dhe marrëveshje të tjera shumëpalëshe mund të ftojnë shtetet me një lidhje të verifikueshme, veçanërisht një lidhje kulturore, historike ose arkeologjike, në trashëgiminë kulturore nënujore përkatëse të futen në këto marrëveshje. 
3. Kjo Konventë nuk ndryshon të drejtat dhe detyrimet e Shteteve Palë në lidhje me mbrojtjen e mjeteve të fundosura të lundrimit, që rrjedhin nga marrëveshjet dypalëshe rajonale ose marrëveshje të tjera shumëpalëshe të lidhura para miratimit të saj, dhe veçanërisht, ato që janë në pajtim me qëllimin e kësaj Konvente. 

Neni 7 
Trashëgimia kulturore nënujore në ujërat e brendshme, ujërat arkipelagjike dhe detin territorial 

1. Shtetet Palë, në ushtrim të sovranitetit të tyre, kanë të drejtën ekskluzive të rregullojnë dhe autorizojnë aktivitetet e drejtuara ndaj trashëgimisë kulturore nënujore në ujërat e tyre të brendshme, ujërat arkipelagjike dhe detin territorial. 
2. Pa cenuar marrëveshjet e tjera ndërkombëtare dhe rregullat e së drejtës ndërkombëtare në lidhje me mbrojtjen e trashëgimisë kulturore nënujore, Shtetet Palë kërkojnë që rregullat të zbatohen për aktivitetet e drejtuara ndaj trashëgimisë kulturore nënujore në ujërat e tyre të brendshme, ujërat arkipelagjike dhe detin territorial. 
3. Brenda ujërave të tyre arkipelage dhe detit territorial, në ushtrim të sovranitetit të tyre dhe në njohje të praktikës së përgjithshme ndërmjet shteteve, Shtetet Palë, me qëllim bashkëpunimin për metodat më të mira për mbrojtjen e mjeteve të lundrimit dhe fluturimit të shteteve, duhet të njoftojë Shtetin e flamurit Palë në këtë Konventë dhe, sipas rastit, shtetet e tjera me një lidhje të verifikueshme, veçanërisht një lidhje kulturore, historike ose arkeologjike, në lidhje me zbulimin e këtij mjeti lundrimi ose fluturimi të identifikueshëm të shtetit. 

Neni 8 
Trashëgimia kulturore nënujore në zonën e afërt 

Pa cenuar dhe përveç neneve 9 dhe 10 dhe në pajtim me nenin 303, paragrafi 2 i konventës së Kombeve të Bashkuara mbi të drejtën e detit, Shtetet Palë mund t’i rregullojnë dhe autorizojnë aktivitetet e drejtuara ndaj trashëgimisë kulturore nënujore brenda zonës së tyre të afërt. Për ta bërë këtë, ata kërkojnë që të zbatohen rregullat.
 
Neni 9 
Raportimi dhe njoftimi në zonën ekskluzive ekonomike dhe në shelfin kontinental 

1. Të gjitha Shtetet Palë kanë përgjegjësi për të ruajtur trashëgiminë kulturore nënujore në zonën ekonomike ekskluzive dhe në shelfin kontinental në pajtim me këtë Konventë. 
Për pasojë: 
a) një Shtet Palë mund të kërkojë që nëse një shtetas i tij ose një mjet lundrimi me flamurin e tij, zbulon ose synon të përfshihet në aktivitete të drejtuara në trashëgiminë kulturore nënujore që ndodhet në zonën e tij ekskluzive ekonomike ose në shelfin e tij kontinental, shtetasi ose kapiteni i mjetit lundrues duhet t’ia raportojë atij këtë zbulim ose aktivitet; 
b) në zonën ekonomike ekskluzive ose në shelfin kontinental të një Shteti tjetër Palë:
i) Shtetet Palë kërkojnë që shtetasi ose kapiteni i mjetit lundrues ta raportojë këtë zbulim ose aktivitet tek ata dhe tek ai Shtet tjetër Palë; 


ii) nga ana tjetër, një Shtet Palë i kërkon shtetasit ose kapitenit të mjetit lundrues ta raportojë këtë zbulim ose aktivitet dhe të sigurojë transmetimin e shpejtë dhe efektiv të këtyre raporteve te Shtetet e tjera Palë. 
2. Me depozitimin e instrumentit të tij të ratifikimit, pranimit, miratimit ose aderimit, një Shtet Palë deklaron mënyrën në të cilën raportet do të transmetohen sipas paragrafit 1(b) të këtij neni. 
3. Një Shtet Palë njofton Drejtorin e Përgjithshëm për zbulimet ose aktivitetet e raportuara atij, sipas paragrafit 1 të këtij neni. 
4. Drejtori i Përgjithshëm u ofron menjëherë të gjitha Shteteve Palë çdo informacion që i njoftohet atij, sipas paragrafit 3 të këtij neni. 
5. Çdo Shtet Palë mund t’i deklarojë Shtetit Palë në zonën ekskluzive ekonomike ose në shelfin kontinental të të cilit gjendet trashëgimia kulturore nënujore, interesin e tij për t’u konsultuar si të sigurojë mbrojtjen efektive të asaj trashëgimie kulturore nënujore. Një deklarim i tillë bazohet në një lidhje të verifikueshme, veçanërisht në një lidhje kulturore, historike ose arkeologjike, ndaj trashëgimisë kulturore nënujore përkatëse. 

Neni 10 
Mbrojtja e trashëgimisë kulturore nënujore në zonën ekskluzive ekonomike dhe në shelfin kontinental 

1. Nuk jepet asnjë autorizim për një aktivitet drejtuar ndaj trashëgimisë kulturore nënujore që gjendet në zonën ekskluzive ekonomike ose në shelfin kontinental, përveçse në pajtim me dispozitat e këtij neni. 
2. Një Shtet Palë në zonën ekonomike ekskluzive të të cilit ose në shelfin kontinental të të cilit gjendet trashëgimia kulturore nënujore ka të drejtën të ndalojë ose autorizojë çdo aktivitet që drejtohet ndaj kësaj trashëgimie për të parandaluar ndërhyrjen te të drejtat ose juridiksionin e tij sovran sipas parashikimit nga e drejta ndërkombëtare, duke përfshirë Konventën e Kombeve të Bashkuara mbi të drejtën e detit. 
3. Nëse ka një zbulim të trashëgimisë kulturore nënujore ose synohet që ai aktivitet do të drejtohet ndaj trashëgimisë kulturore nënujore në një zonë ekonomike ekskluzive të një Shteti Palë ose në shelfin e tij kontinental, ai Shtet Palë: 
a) konsultohet me të gjitha Shtetet e tjera Palë që kanë deklaruar interes sipas nenit 9, paragrafi 5, si të mbrohet më mirë trashëgimia kulturore nënujore; 
b) bashkërendon këto konsultime si “Shteti bashkërendues”, përveçse kur ai deklaron shprehimisht që nuk dëshiron ta bëjë këtë, dhe në këtë rast Shtetet Palë që kanë deklaruar interes sipas nenit 9, paragrafi 5 emërojnë një shtet bashkërendues. 
4. Pa cenuar detyrën e të gjitha Shteteve Palë për ta mbrojtur trashëgiminë kulturore nënujore nëpërmjet të gjitha masave praktike të marra në pajtim me të drejtën ndërkombëtare për të parandaluar rrezikun e menjëhershëm ndaj trashëgimisë kulturore nënujore, duke përfshirë grabitjet, shteti bashkërendues mund të marrë të gjitha masat praktike, dhe/ose nxjerrë çdo autorizim të nevojshëm në pajtim me këtë Konventë dhe, nëse është e nevojshme para bisedimeve, të parandalojë çdo rrezik të menjëhershëm ndaj trashëgimisë kulturore nënujore, që rrjedh nga aktivitetet njerëzore ose çdo shkak tjetër, duke përfshirë grabitjen. Në marrjen e këtyre masave, mund të kërkohet asistencë nga Shtetet e tjera Palë. 
5. Shteti bashkërendues: 
a) zbaton masat e mbrojtjes për të cilat është rënë dakord nga shtetet konsultuese, që përfshijnë shtetin bashkërendues, përveçse kur shtetet konsultuese që përfshijnë shtetin bashkërendues, bien dakord që një Shtet tjetër Palë do t’i zbatojë këto masa; 
b) nxjerr të gjitha autorizimet e nevojshme për këto masa të rëna dakord në pajtim me rregullat, përveçse kur shtetet konsultuese që përfshijnë shtetin bashkërendues, bien dakord që një Shtet tjetër Palë do t’i nxjerrë ato autorizime; 
c) mund të kryejë çdo kërkim paraprak të nevojshëm në trashëgiminë kulturore nënujore dhe nxjerr të gjitha autorizimet e nevojshme për këtë dhe njofton menjëherë Drejtorin e Përgjithshëm për rezultatet që nga ana tjetër ua ofron këtë informacion menjëherë Shteteve të tjera Palë. 
6. Në bashkërendimin e konsultimeve, marrjen e masave, kryerjen e kërkimit paraprak dhe/ose nxjerrjen e autorizimeve në pajtim me këtë nen, shteti bashkërendues vepron në emër të Shteteve Palë si një të tërë dhe jo në interes të vet. Çdo veprim i tillë nuk përbën në vetvete një bazë për të konfirmuar ndonjë të drejtë preferenciale ose juridiksionale që nuk është e parashikuar në të drejtën ndërkombëtare, duke përfshirë konventën e Kombeve të Bashkuara për të drejtën e detit. 

7. Në pajtim me dispozitat e paragrafëve 2 dhe 4 të këtij neni, asnjë aktivitet drejtuar ndaj mjeteve lundruese ose fluturuese të shtetit nuk mund të kryhet pa pëlqimin e shtetit të flamurit dhe bashkëpunimin e shtetit bashkërendues. 

Neni 11 
Raportimi dhe njoftimi në zonë 

1. Shtetet Palë kanë përgjegjësi për ta ruajtur trashëgiminë kulturore nënujore në zonë në pajtim me këtë Konventë dhe nenin 149 të konventës së Kombeve të Bashkuara mbi të drejtën e detit. Kështu, nëse një shtetas ose një mjet lundrimi që ka flamurin e një Shteti Palë zbulon ose synon të përfshihet në aktivitete të drejtuara ndaj trashëgimisë kulturore nënujore në zonë, ai Shtet Palë kërkon që shtetasi i tij ose kapiteni i mjetit lundrues t’ia raportojë atij këtë zbulim ose aktivitet. 
2. Shtetet Palë njoftojnë Drejtorin e Përgjithshëm dhe Sekretarin e Përgjithshëm të Autoritetit Ndërkombëtar të Shtratit Detar për këto zbulime dhe aktivitete që u raportohen atyre. 
3. Drejtori i Përgjithshëm u bën të ditur menjëherë të gjitha Shteteve Palë çdo informacion të dhënë nga Shtetet Palë. 
4. Çdo Shtet Palë mund t’i deklarojë Drejtorit të Përgjithshëm interesin e tij për t’u konsultuar si të sigurohet mbrojtja e efektshme e trashëgimisë kulturore nënujore. Kjo deklaratë bazohet në një lidhje të verifikueshme me trashëgiminë kulturore nënujore përkatëse, ku u kushtohet rëndësi veçanërisht të drejtave preferenciale të shteteve me origjinë kulturore, historike ose arkeologjike. 

Neni 12 
Mbrojtja e trashëgimisë kulturore nënujore në zonë 

1. Asnjë autorizim nuk jepet për aktivitetet e drejtuara ndaj trashëgimisë kulturore nënujore që gjendet në zonë, përveçse në pajtim me dispozitat e këtij neni. 
2. Drejtori i Përgjithshëm fton të gjitha Shtetet Palë që kanë deklaruar interes sipas nenit 11, paragrafi 4, të konsultohen si të mbrojnë më mirë trashëgiminë kulturore nënujore, dhe ta caktojnë një Shtet Palë për t’i bashkërenduar këto konsultime si “Shteti bashkërendues”. Drejtori i Përgjithshëm fton gjithashtu Autoritetin Ndërkombëtar të Shtratit Detar për të marrë pjesë në këto konsultime. 
3. Të gjitha Shtetet Palë mund të marrin të gjitha masat praktike në pajtim me këtë Konventë, nëse është e nevojshme para konsultimeve, për të parandaluar çdo rrezik të menjëhershëm ndaj trashëgimisë kulturore nënujore, qoftë nga aktiviteti i njeriut apo nga një shkak tjetër duke përfshirë grabitjet. 
4. Shteti bashkërendues: 
a) zbaton masat e mbrojtjes që janë rënë dakord nga shtetet konsultuese, që përfshijnë shtetin bashkërendues, përveçse kur shtetet konsultuese, që përfshijnë shtetin bashkërendues, bien dakord që këto masa do t’i zbatojë një Shtet tjetër Palë; dhe 
b) nxjerr të gjitha autorizimet e nevojshme për këto masa të rëna dakord në pajtim me këtë Konventë, përveçse kur shtetet konsultuese, që përfshijnë shtetin bashkërendues, bien dakord që një Shtet tjetër Palë i nxjerr ato autorizime. 
5. Shteti bashkërendues mund të kryejë çdo kërkim paraprak të nevojshëm në trashëgiminë kulturore nënujore dhe nxjerr të gjitha autorizimet e nevojshme për këtë dhe njofton menjëherë Drejtorin e Përgjithshëm për rezultatet që nga ana tjetër ua bën të ditur këtë informacion Shteteve të tjera Palë. 
6. Për bashkërendimin e konsultimeve, marrjen e masave, zhvillimin e kërkimit paraprak, dhe/ose nxjerrjen e autorizimeve në pajtim me këtë nen, shteti bashkërendues vepron në të mirë të njerëzimit si një i tërë, në emër të Shteteve Palë. Vëmendje e rëndësishme u kushtohet të drejtave preferenciale të shteteve me origjinë kulturore, historike ose arkeologjike në lidhje me trashëgiminë kulturore nënujore përkatëse. 
7. Asnjë Shtet Palë nuk ndërmerr apo autorizon aktivitete drejtuar ndaj mjeteve të lundrimit dhe fluturimit në zonë pa pëlqimin e shtetit të flamurit. 

Neni 13 
Imuniteti sovran 

Luftanijet dhe anijet e tjera qeveritare ose avionët luftarakë me imunitet sovran, të operuara për qëllime jotregtare, që zhvillojnë operacione në mënyrën e tyre normale dhe nuk përfshihen në aktivitete që drejtohen ndaj trashëgimisë kulturore nënujore nuk janë të detyruara të raportojnë zbulimet e trashëgimisë kulturore nënujore sipas neneve 9, 10, 11 dhe 12 të kësaj Konvente. Megjithatë, Shtetet Palë sigurojnë, nëpërmjet miratimit të masave të përshtatshme që nuk cenojnë operacionet ose aftësinë operative të luftanijeve të tyre ose anijeve të tjera qeveritare ose avionëve luftarakë me imunitet sovran që operohen jo për qëllime tregtare, që ata të respektojnë, në masën që është e arsyeshme dhe praktike, nenet 9, 10, 11 dhe 12 të kësaj Konvente. 

Neni 14 
Kontrolli i hyrjes në territor, trajtimi dhe zotërimi 

Shtetet Palë marrin të gjitha masat për të parandaluar hyrjen në territorin e tyre, trajtimin ose zotërimin e trashëgimisë kulturore nënujore të eksportuar në mënyrë të paligjshme dhe/ose të rikuperuar, nëse rikuperimi ka qenë në kundërshtim me këtë Konventë. 

Neni 15 
Mospërdorimi i zonave nën juridiksionin e Shteteve Palë 

Shtetet Palë marrin masa për të ndaluar përdorimin e territorit të tyre, duke përfshirë portet detare, si dhe ishujt artificialë, instalimet dhe strukturat nën juridiksionin dhe kontrollin e tyre ekskluziv në mbështetje të çdo aktiviteti të drejtuar ndaj trashëgimisë kulturore nënujore që nuk është në pajtim me këtë Konventë. 

Neni 16 
Masat në lidhje me shtetasit dhe mjetet e lundrimit 

Shtetet Palë marrin të gjitha masat praktike për të siguruar që shtetasit e tyre dhe mjetet e lundrimit me flamurin e tyre të mos përfshihen në asnjë aktivitet të drejtuar ndaj trashëgimisë kulturore nënujore në një mënyrë që nuk është në pajtim me këtë Konventë. 

Neni 17 
Sanksionet 

1. Secili Shtet Palë vendos sanksione për shkeljen e masave që ai ka marrë për zbatimin e kësaj Konvente. 
2. Sanksionet e zbatueshme në lidhje me shkeljet do të kenë ashpërsi të përshtatshme për të qenë të efektshme për të siguruar përputhjen me këtë Konventë dhe për të penguar shkeljet kurdoherë që të ndodhin dhe për t’u hequr shkelësve përfitimet që rrjedhin nga aktivitetet e tyre të paligjshme. 
3. Shtetet Palë bashkëpunojnë për të siguruar ekzekutimin e sanksioneve të caktuara sipas këtij neni. 

Neni 18 
Sekuestrimi dhe disponimi i trashëgimisë kulturore nënujore 

1. Secili Shtet Palë merr të gjitha masat që sigurojnë sekuestrimin e trashëgimisë kulturore nënujore në territorin e tij që është përftuar në një mënyrë jo në pajtim me këtë Konventë. 
2. Secili Shtet Palë regjistron, mbron dhe merr të gjitha masat e arsyeshme për të stabilizuar trashëgiminë kulturore nënujore të sekuestruar sipas kësaj Konvente. 
3. Secili Shtet Palë njofton Drejtorin e Përgjithshëm dhe çdo shtet tjetër me një lidhje të verifikueshme, veçanërisht një lidhje kulturore, historike ose arkeologjike me trashëgiminë kulturore nënujore përkatëse për çdo sekuestrim të trashëgimisë kulturore nënujore që ka bërë sipas kësaj Konvente. 
4. Një Shtet Palë që ka sekuestruar trashëgimi kulturore nënujore siguron që disponimi i saj të jetë në të mirë të publikut, duke marrë parasysh nevojën për konservim dhe kërkim; nevojën për ribashkimin e koleksionit të shpërndarë; nevojën për aksesin e publikut, ekspozimin dhe edukimin; dhe interesat e çdo shteti me një lidhje të verifikueshme, veçanërisht një lidhje kulturore, historike dhe arkeologjike, në lidhje me trashëgiminë kulturore nënujore përkatëse. 

Neni 19 
Bashkëpunimi dhe njoftimi i informacionit 

1. Shtetet Palë bashkëpunojnë dhe ndihmojnë njëri-tjetrin në mbrojtjen dhe menaxhimin e trashëgimisë kulturore nënujore sipas kësaj Konvente, duke përfshirë, sipas rastit, bashkëpunimin në hetimin, nxjerrjen, dokumentimin, konservimin, studimin dhe prezantimin e kësaj trashëgimie. 
2. Në masën që përputhet me qëllimet e kësaj Konvente, secili Shtet Palë merr përsipër ta bëjë të ditur informacionin Shteteve të tjera Palë në lidhje me trashëgiminë kulturore nënujore, duke përfshirë zbulimin e trashëgimisë, vendndodhjen e trashëgimisë, trashëgiminë e nxjerrë ose përftuar në kundërshtim me këtë Konventë ose përndryshe duke shkelur të drejtën ndërkombëtare, metodologjinë dhe teknologjinë shkencore përkatëse dhe zhvillimet ligjore në lidhje me këtë trashëgimi. 
3. Informacioni i bërë i ditur ndërmjet Shteteve Palë ose ndërmjet UNESCO-s dhe Shteteve Palë në lidhje me zbulimin ose vendndodhjen e trashëgimisë kulturore nënujore, në masën që është në pajtim me legjislacionin e tyre të brendshëm, mbahet konfidencial dhe i rezervuar për autoritetet kompetente të Shteteve Palë nëse deklarimi i këtij informacioni do të rrezikonte ose përbënte rrezik për ruajtjen e kësaj trashëgimie kulturore nënujore. 
4. Secili Shtet Palë merr të gjitha masat praktike për të shpërndarë informacion, duke përfshirë, sipas rastit, nëpërmjet bazave ndërkombëtare të përshtatshme të të dhënave në lidhje me trashëgiminë kulturore nënujore të nxjerrë ose përftuar në kundërshtim me këtë Konventë ose ndryshe në shkelje të së drejtës ndërkombëtare. 

Neni 20 
Ndërgjegjësimi publik 

Secili Shtet Palë merr të gjitha masat praktike për të rritur ndërgjegjësimin publik në lidhje me vlerën dhe rëndësinë e trashëgimisë kulturore nënujore dhe rëndësinë e mbrojtjes së saj sipas kësaj Konvente. 

Neni 21 
Trajnimi në arkeologjinë nënujore 

Shtetet Palë bashkëpunojnë në sigurimin e trajnimit në arkeologjinë nënujore, në teknikat e konservimit të trashëgimisë kulturore nënujore dhe sipas termave të rëna dakord, në transferimin e teknologjisë në lidhje me trashëgiminë kulturore nënujore. 

Neni 22 
Autoritetet kompetente 

1. Me qëllim që të sigurohet zbatimi i përshtatshëm i kësaj Konvente, Shtetet Palë themelojnë autoritete kompetente ose përforcojnë ekzistuesit, sipas rastit, me qëllim ngritjen, mirëmbajtjen dhe përditësimin e një inventari të trashëgimisë kulturore nënujore, ruajtjen, konservimin, prezantimin dhe menaxhimin e efektshëm të trashëgimisë kulturore nënujore, si dhe kërkimin dhe edukimin. 
2. Shtetet Palë i komunikojnë Drejtorit të Përgjithshëm emrat dhe adresat e autoriteteve të tyre kompetente në lidhje me trashëgiminë kulturore nënujore. 

Neni 23 
Mbledhjet e Shteteve Palë 

1. Drejtori i Përgjithshëm thërret një mbledhje të Shteteve Palë brenda një viti nga hyrja në fuqi e kësaj Konvente dhe pas kësaj të paktën një herë në dy vjet. Me kërkesë të një shumice të Shteteve Palë, Drejtori i Përgjithshëm thërret një mbledhje të jashtëzakonshme të Shteteve Palë. 
2. Mbledhja e Shteteve Palë vendos në lidhje me funksionet dhe përgjegjësitë e saj. 
3. Mbledhja e Shteteve Palë miraton rregullat e saj të procedurës. 
4. Mbledhja e Shteteve Palë ngre një organ këshillues shkencor dhe teknik, të përbërë nga ekspertë të emëruar nga Shtetet Palë, duke i kushtuar rëndësi të veçantë parimit të shpërndarjes së drejtë gjeografike dhe preferencës së balancës gjinore. 
5. Organi këshillimor shkencor dhe teknik ndihmon rregullisht mbledhjen e Shteteve Palë në çështjet e natyrës shkencore dhe teknike në lidhje me zbatimin e rregullave. 

Neni 24 
Sekretariati i Konventës 

1. Drejtori i Përgjithshëm është përgjegjës për funksionet e sekretariatit të kësaj Konvente. 
2. Detyrat e sekretariatit përfshijnë: 
a) organizimin e mbledhjeve të Shteteve Palë sipas parashikimit në nenin 23, paragrafi 1; dhe 
b) ndihmesën e Shteteve Palë në zbatimin e vendimeve të mbledhjeve të Shteteve Palë. 

Neni 25 
Zgjidhja paqësore e mosmarrëveshjeve 

1. Çdo mosmarrëveshje ndërmjet dy ose më shumë Shteteve Palë, në lidhje me interpretimin ose zbatimin e Konventës u nënshtrohet negociatave në mirëbesim ose mjeteve të tjera paqësore për zgjidhjen sipas zgjedhjes së tyre. 
2. Nëse këto negociata nuk e zgjidhin mosmarrëveshjen brenda një afati të arsyeshëm kohor, ajo mund t’i paraqitet UNESCO-s për ndërmjetësim, me marrëveshje ndërmjet Shteteve Palë të interesuara. 
3. Nëse ndërmjetësimi nuk fillon ose nëse nuk ka zgjidhje me ndërmjetësim, dispozitat për zgjidhjen e mosmarrëveshjeve që gjenden në pjesën XV të Konventës së Kombeve të Bashkuara për të drejtën e detit zbatohet mutatis mutandis për çdo mosmarrëveshje ndërmjet Shteteve Palë në këtë Konventë në lidhje me interpretimin ose zbatimin e kësaj Konvente, pavarësisht nëse ata janë Palë në Konventën e Kombeve të Bashkuara për të drejtën e detit. 
4. Çdo procedurë e zgjedhur nga një Shtet Palë në këtë Konventë dhe në konventën e Kombeve të Bashkuara për të drejtën e detit në pajtim me nenin 287 të kësaj të fundit zbatohet për zgjidhjen e mosmarrëveshjeve sipas këtij neni, përveçse kur ai Shtet Palë, në momentin e ratifikimit, pranimit, miratimit ose aderimit në këtë Konventë ose në çdo moment pas kësaj, zgjedh një procedurë tjetër në pajtim me nenin 287 për qëllimin e zgjidhjes së mosmarrëveshjeve që rrjedhin nga kjo Konventë. 
5. Një Shtet Palë në këtë Konventë që nuk është palë në konventën e Kombeve të Bashkuara për të drejtën e detit, në momentin e ratifikimit, pranimit, miratimit ose aderimit në këtë Konventë ose në çdo kohë pas kësaj është i lirë të zgjedhë, me anë të një deklarate me shkrim, një ose më shumë nga mjetet e parashikuara në nenin 287, paragrafi 1 i konventës së Kombeve të Bashkuara për të drejtën e detit për qëllimin e zgjidhjes së mosmarrëveshjeve sipas këtij neni. Neni 287 zbatohet për këtë deklaratë, si dhe për çdo mosmarrëveshje tek e cila ky shtet është palë, që nuk mbulohet nga një deklaratë në fuqi. Për qëllimin e pajtimit dhe arbitrazhit, në pajtim me anekset V dhe VII të Konventës së Kombeve të Bashkuara mbi të drejtën e detit, ky shtet ka të drejtën të emërojë ndërmjetës ose arbitra për t’u përfshirë në listat e përmendura në aneksin V, neni 2 dhe aneksin VII, neni 2 për zgjidhjen e mosmarrëveshjeve që rrjedhin nga kjo Konventë. 

Neni 26 
Ratifikimi, pranimi, miratimi ose aderimi 

1. Kjo Konventë i nënshtrohet ratifikimit, pranimit ose miratimit nga shtetet anëtare të UNESCO-s. 
2. Kjo Konventë është e hapur për aderim: 
a) nga shtetet që nuk janë anëtare të UNESCO-s, por janë anëtare të Kombeve të Bashkuara ose të një agjencie të specializuar brenda sistemit të Kombeve të Bashkuara ose të Agjencisë Ndërkombëtare të Energjisë Atomike, si dhe nga Shtetet Palë në Statutin e Gjykatës Ndërkombëtare të Drejtësisë dhe çdo shtet tjetër i ftuar për të aderuar në këtë Konventë nga Konferenca e Përgjithshme e UNESCO-s; 
b) nga territoret që gëzojnë vetëqeverisje të brendshme, e njohur si e tillë nga Kombet e Bashkuara, por që nuk kanë arritur pavarësinë e plotë në pajtim me rezolutën e Asamblesë së Përgjithshme 1514 (XV) dhe që ka kompetencë mbi çështjet e rregulluara nga kjo Konventë, duke përfshirë kompetencën për të hyrë në traktate në lidhje me këto çështje. 
3. Instrumentet e ratifikimit, pranimit, miratimit ose aderimit depozitohen te Drejtori i Përgjithshëm. 

Neni 27 
Hyrja në fuqi 

Kjo Konventë hyn në fuqi tre muaj pas datës së depozitimit të instrumentit të njëzetë të përmendur në nenin 26, por vetëm në lidhje me njëzet shtetet ose territoret që kanë depozituar instrumentet e tyre. Ajo hyn në fuqi për çdo shtet ose territor tjetër tre muaj pas datës në të cilën ai shtet ose territor ka depozituar instrumentin e tij. 


Neni 28 
Deklarimi për ujërat e brendshme 

Në momentin e ratifikimit, pranimit, miratimit ose aderimit të kësaj Konvente ose në çdo moment pas këtij, çdo shtet ose territor mund të deklarojë që rregullat zbatohen për ujërat e brendshme jo të një natyre detare. 

Neni 29 
Kufizimet e objektit gjeografik 

Në momentin e ratifikimit, pranimit, miratimit ose aderimit në këtë Konventë, një shtet ose territor mund ta bëjë një deklaratë te depozitari që kjo Konventë nuk do të jetë e zbatueshme në pjesë të caktuara të territorit, ujërave të brendshme, ujërave arkipelagjike ose detin e tij territorial dhe identifikon në të shkaqet për një deklaratë të tillë. Ky shtet, në masën që është praktike dhe menjëherë sapo të jetë e mundur, nxit kushtet sipas të cilave zbatohet kjo Konventë në zonat e përcaktuara në deklaratën e tij dhe për këtë qëllim tërheq gjithashtu deklaratën e tij plotësisht ose pjesërisht menjëherë sapo ajo të jetë arritur. 

Neni 30 
Rezervat 

Me përjashtim të nenit 29, kësaj Konvente nuk mund t’i bëhet asnjë rezervë. 

Neni 31 
Ndryshimet 

1. Një Shtet Palë, me komunikim me shkrim drejtuar Drejtorit të Përgjithshëm, mund të propozojë ndryshime në këtë Konventë. Drejtori i Përgjithshëm e qarkullon këtë komunikim te të gjitha Shtetet Palë. Nëse, brenda gjashtë muajve nga data e qarkullimit të komunikimit, jo më pak se gjysma e Shteteve Palë përgjigjen pozitivisht ndaj kërkesës, Drejtori i Përgjithshëm e paraqet këtë propozim në mbledhjen e radhës të Shteteve Palë për diskutim dhe miratim të mundshëm. 
2. Ndryshimet miratohen nga një shumicë prej dy të tretave të Shteteve Palë të pranishme dhe që votojnë. 
3. Pas miratimit, ndryshimet e Konventës i nënshtrohen ratifikimit, pranimit, miratimit ose aderimit nga Shtetet Palë. 
4. Ndryshimet hyjnë në fuqi, por vetëm për Shtetet Palë që kanë ratifikuar, pranuar, miratuar ose aderuar në to, tre muaj pas depozitimit të instrumenteve të përmendur në paragrafin 3 të këtij neni me dy të tretat e Shteteve Palë. Pas kësaj, për çdo shtet ose territor që e ratifikon, pranon, miraton ose aderon në të, ndryshimi hyn në fuqi tre muaj pas datës së depozitimit nga ajo palë të instrumentit të saj të ratifikimit, pranimit, miratimit ose aderimit. 

5. Një shtet ose territor që bëhet palë në këtë Konventë ose pas hyrjes në fuqi të ndryshimeve në pajtim me paragrafin 4 të këtij neni, nëse mungon shprehja e një qëllimi të ndryshëm nga ai shtet ose territor, konsiderohet: 
a) Palë në Konventën e ndryshuar; dhe 
b) Palë në Konventën e pandryshuar në lidhje me çdo Shtet Palë që nuk i nënshtrohet ndryshimit. 

Neni 32 
Denoncimi 

1. Një Shtet Palë e denoncon këtë Konventë me njoftim me shkrim drejtuar Drejtorit të Përgjithshëm. 
2. Denoncimi hyn në fuqi dymbëdhjetë muaj pas datës së marrjes së njoftimit, përveçse kur njoftimi përcakton një datë të mëvonshme. 
3. Denoncimi nuk cenon në asnjë mënyrë detyrën e çdo Shteti Palë për të përmbushur çdo detyrim të parashikuar nga kjo Konventë të cilit do t’i nënshtrohej në pajtim me të drejtën ndërkombëtare pavarësisht nga kjo Konventë. 


Neni 33 
Rregullat 

Rregullat bashkëngjitur kësaj Konvente përbëjnë një pjesë integrale të saj dhe, nëse nuk parashikohet shprehimisht ndryshe, një referencë në këtë Konventë përfshin një referencë te rregullat. 

Neni 34 
Regjistrimi te Kombet e Bashkuara 

Në pajtim me nenin 102 të Kartës së Kombeve të Bashkuara, kjo Konventë regjistrohet te sekretariati i Kombeve të Bashkuara me kërkesë të Drejtorit të Përgjithshëm. 

Neni 35 
Tekstet autentike 

Kjo Konventë është hartuar në gjuhën arabe, kineze, angleze, frënge, ruse dhe spanjolle, dhe të gjashtë tekstet janë njëlloj autentike. 

ANEKS

RREGULLAT NË LIDHJE ME AKTIVITETET DREJTUAR NDAJ TRASHËGIMISË KULTURORE NËNUJORE

I. Parime të përgjithshme 
Rregulli 1. Mbrojtja e trashëgimisë kulturore nënujore nëpërmjet ruajtjes in situ konsiderohet si opsion i parë. Përkatësisht, aktivitetet drejtuar ndaj trashëgimisë kulturore nënujore autorizohen në një mënyrë në pajtim me mbrojtjen e asaj trashëgimie dhe në pajtim me këtë kërkesë mund të jepet autorizimi me qëllim dhënien e një kontributi të rëndësishëm për mbrojtjen ose njohurinë, ose rritjen e trashëgimisë kulturore nënujore. 
Rregulli 2. Shfrytëzimi tregtar i trashëgimisë kulturore nënujore për tregtim ose spekulim apo shpërndarja e saj e pakthyeshme është katërcipërisht në kundërshtim me mbrojtjen dhe menaxhimin e rregullt të trashëgimisë kulturore nënujore. Trashëgimia kulturore nënujore nuk tregtohet, shitet, blihet ose këmbehet si mall në treg. 
Rregulli nuk mund të interpretohet sikur pengon: 
a) dhënien e shërbimeve profesionale arkeologjike ose shërbimeve të nevojshme për t’u dhënë, natyra dhe qëllimi i të cilave është në përputhje të plotë me Konventën dhe i nënshtrohen autorizimit të autoriteteve kompetente; 

b) depozitimin e trashëgimisë kulturore nënujore, të përftuar në kontekstin e një projekti kërkimor në pajtim me këtë Konventë, me kusht që një depozitim i tillë të mos cenojë interesin shkencor ose kulturor, ose integritetin e materialit të përftuar ose të rezultojë në shpërndarje të pakthyeshme; të jetë në pajtim me dispozitat e rregullave 33 dhe 34; dhe t’i nënshtrohet autorizimit të autoriteteve kompetente. 
Rregulli 3. Aktivitetet e drejtuara ndaj trashëgimisë kulturore nënujore nuk ndikojnë negativisht në trashëgiminë kulturore nënujore më shumë nga sa është e nevojshme për objektivat e projektit. 
Rregulli 4. Aktivitetet e drejtuara ndaj trashëgimisë kulturore nënujore duhet të përdorin teknika joshkatërruese dhe metodat e vrojtimit dhe jo të përftimit të objekteve. Nëse është i nevojshëm gërmimi ose përftimi për qëllimin e studimeve shkencore ose për mbrojtjen përfundimtare të trashëgimisë kulturore nënujore, metodat dhe teknikat e përdorura duhet të jenë sa më pak shkatërruese që të jetë e mundur dhe të kontribuojnë në ruajtjen e pjesëve të mbetura. 
Rregulli 5. Aktivitetet e drejtuara ndaj trashëgimisë kulturore nënujore shmangin ndërhyrjet e panevojshme te mbetjet njerëzore ose vendet e nderuara. 
Rregulli 6. Aktivitetet e drejtuara ndaj trashëgimisë kulturore nënujore rregullohen rigorozisht për të siguruar regjistrimin e përshtatshëm të informacionit kulturor, historik dhe arkeologjik. 
Rregulli 7. Hyrja publike në trashëgiminë kulturore nënujore in situ nxitet, me përjashtim të rasteve kur kjo hyrje është në kundërshtim me mbrojtjen dhe menaxhimin. 


Rregulli 8. Bashkëpunimi ndërkombëtar në zhvillimin e aktiviteteve të drejtuara ndaj trashëgimisë kulturore nënujore inkurajohet me qëllim nxitjen e shkëmbimit ose përdorimit të efektshëm të arkeologëve dhe profesionistëve të tjerë përkatës. 
II. Disenjoja e projektit 
Rregulli 9. Para çdo aktiviteti të drejtuar ndaj trashëgimisë kulturore nënujore, përpilohet një disenjo projekti për aktivitetin dhe u paraqitet autoriteteve kompetente për autorizimin dhe studimin e përshtatshëm. 
Rregulli 10. Disenjoja e projektit përfshin: 
a) një vlerësim të studimeve të mëparshme ose paraprake; 
b) deklarimin dhe objektivat e projektit; 
c) metodologjinë që përdoret dhe teknikat që zbatohen; 
d) financimin e parashikuar; 
e) një afat të pritshëm kohor për përfundimin e projektit; 
f) përbërjen e ekipit dhe kualifikimet, përgjegjësitë dhe eksperiencën e secilit anëtar të ekipit; 
g) planet për analizat pas punës në terren dhe aktivitetet e tjera; 
h) një program konservimi për veglat parahistorike dhe vendin në bashkëpunim të ngushtë me autoritetet kompetente; 
i) një politikë për menaxhimin dhe mirëmbajtjen e vendit për të gjithë kohëzgjatjen e projektit; 
j) një program dokumentimi; 
k) një politikë sigurie; 
l) një politikë për ambientin; 
m) masat për bashkëpunimin me muzetë dhe institucionet e tjera, në institucione të veçanta shkencore; 
n) përgatitjen e raportit; 
o) depozitimin e arkivave, duke përfshirë trashëgiminë kulturore nënujore të hequr; dhe 
p) një program publikimi. 
Rregulli 11. Aktivitetet e drejtuara ndaj trashëgimisë kulturore nënujore zhvillohen në pajtim me disenjon e projektit të miratuar nga autoritetet kompetente. 
Rregulli 12. Nëse bëhen zbulime të papritura ose ndryshojnë rrethanat, disenjoja e projektit rishikohet dhe ndryshohet me miratimin e autoriteteve kompetente. 
Rregulli 13. Në rastet e urgjencës ose zbulimeve të rastësishme, aktivitetet e drejtuara ndaj trashëgimisë kulturore nënujore, duke përfshirë masat e konservimit ose aktivitetet për një periudhë kohëzgjatjeje të shkurtër, veçanërisht stabilizimi i vendeve, mund të autorizohen në mungesë të një disenjoje projekti me qëllim që të mbrohet trashëgimia kulturore nënujore. 
III. Puna paraprake 
Rregulli 14. Puna paraprake e përmendur në rregullin 10 (a) përfshin një vlerësim që mat rëndësinë dhe prekshmërinë e trashëgimisë kulturore nënujore dhe ambientit natyror rrethues nga dëmtimi nëpërmjet projektit të propozuar dhe mundësinë për të marrë të dhëna që do të përmbushnin objektivat e projektit. 
Rregulli 15. Vlerësimi përfshin gjithashtu studime paraprake mbi provat ekzistuese historike dhe arkeologjike, karakteristikat arkeologjike dhe ambientaliste të vendit dhe pasojat e çdo ndërhyrjeje të mundshme për stabilitetin afatgjatë të trashëgimisë kulturore nënujore të ndikuar nga aktivitetet. 
IV. Objektivi, metodologjia dhe teknikat 
Rregulli 16. Metodologjia përputhet me objektivat e projektit dhe teknikat e zbatuara do të jenë sa më pak dëmtuese që të jetë e mundur. 
V. Financimi 
Rregulli 17. Përveçse në rastet e emergjencës për mbrojtjen e trashëgimisë kulturore nënujore, sigurohet një bazë e përshtatshme financimi për çdo aktivitet, e mjaftueshme për të përmbushur të gjitha fazat e disenjos së projektit, duke përfshirë konservimin, dokumentimin dhe ndreqjen e veglave të punës të gjetura, përgatitjen dhe shpërndarjen e raportit. 
Rregulli 18. Disenjoja e projektit demonstron një aftësi, si sigurimi i një obligacioni, për ta financuar projektin deri në fund. 
Rregulli 19. Disenjoja e projektit përfshin një plan emergjence që do të sigurojë konservimin e trashëgimisë kulturore nënujore dhe dokumentacionin mbështetës në rastin e çdo ndërprerjeje të financimit të planifikuar. 
VI. Kohëzgjatja e projektit – grafiku kohor 
Rregulli 20. Një grafik kohor i përshtatshëm zhvillohet për të siguruar para çdo aktiviteti të drejtuar ndaj trashëgimisë kulturore nënujore përfundimin e të gjitha fazave të disenjos së projektit, duke përfshirë konservimin, dokumentimin dhe ndreqjen e trashëgimisë kulturore nënujore të përftuar, si dhe përgatitjen dhe shpërndarjen e raportit. 
Rregulli 21. Disenjoja e projektit përfshin një plan emergjence që do të sigurojë konservimin e trashëgimisë kulturore nënujore dhe dokumentacionin mbështetës në rastin e ndërprerjes ose mospërfundimit të projektit. 
VII. Aftësitë dhe kualifikimet 
Rregulli 22. Aktivitetet e drejtuara ndaj trashëgimisë kulturore nënujore ndërmerren vetëm nën drejtimin dhe kontrollin, si dhe në praninë e përshtatshme të arkeologut të kualifikuar nënujor me aftësi shkencore të përshtatshme për projektin. 
Rregulli 23. Të gjithë personat e ekipit të projektit janë të kualifikuar dhe kanë aftësi të demonstruara, të përshtatshme për rolet e tyre në projekt. 
VIII. Konservimi dhe menaxhimi i vendit 
Rregulli 24. Programi i konservimit parashikon trajtimin e mbetjeve arkeologjike gjatë aktiviteteve të drejtuara ndaj trashëgimisë kulturore nënujore, përkohësisht dhe në një afat të gjatë. Konservimi kryhet në pajtim me standardet e tashme profesionale. 
Rregulli 25. Programi i menaxhimit të vendit parashikon mbrojtjen dhe menaxhimin in situ të trashëgimisë kulturore nënujore, gjatë dhe me përfundimin e punës në terren. Programi përfshin informacionin publik, parashikim të arsyeshëm për stabilizimin e vendit, monitorimin dhe mbrojtjen nga ndërhyrjet. 
IX. Dokumentimi 
Rregulli 26. Programi i dokumentimit parashikon dokumentim të hollësishëm duke përfshirë një raport progresi të aktiviteteve të drejtuara ndaj trashëgimisë kulturore nënujore, në pajtim me standardet e tashme profesionale të dokumentimit arkeologjik. 
Rregulli 27. Dokumentimi përfshin, minimalisht, një regjistrim të plotë të vendit, duke përfshirë origjinën e trashëgimisë kulturore nënujore të lëvizur ose të hequr gjatë aktiviteteve të drejtuara ndaj trashëgimisë kulturore nënujore, shënime të terrenit, plane, skica, seksione dhe fotografi apo regjistrim në mjete të tjera. 
X. Siguria 
Rregulli 28. Përpilohet një politikë sigurie që është e përshtatshme të garantojë sigurinë dhe shëndetin e ekipit të projektit dhe palëve të treta dhe që është në pajtim me çdo kërkesë të zbatueshme statutore dhe profesionale. 
XI. Ambienti 
Rregulli 29. Përpilohet një politikë ambienti që është e përshtatshme për të garantuar që jeta e shtratit të detit dhe detare të mos cenohen në mënyrë të papërshtatshme. 
XII. Raportimi 
Rregulli 30. Raporte të përkohshme dhe përfundimtare jepen në pajtim me grafikun kohor të parashikuar në disenjon e projektit dhe të depozituar në regjistrat përkatës publikë. 
Rregulli 31. Raportet përfshijnë: 
a) një përshkrim të objektivave; 
b) një përshkrim të metodave dhe teknikave të zbatuara; 
c) një përshkrim të rezultateve të arritura; 
d) dokumentacion bazë grafik dhe fotografik për të gjitha fazat e aktivitetit; 
e) rekomandime në lidhje me konservimin dhe rregullimin e vendit dhe të çdo trashëgimie kulturore nënujore të hequr; dhe 
f) rekomandimet për aktivitete të ardhshme. 
XIII. Rregullimi i arkivave të projektit 
Rregulli 32. Për masat për rregullimin e arkivave të projektit bihet dakord para fillimit të çdo aktiviteti dhe këto përcaktohen në disenjon e projektit. 
Rregulli 33. Arkivat e projektit, duke përfshirë trashëgiminë kulturore nënujore të hequr dhe një kopje të gjithë dokumentacionit shoqërues, në masën që është e mundur, mbahen së bashku dhe të paprekur si një koleksion në një mënyrë që të jetë e përshtatshme për akses profesional dhe publik, si dhe për rregullimin e arkivave. Kjo duhet të bëhet sa më shpejt që të jetë e mundur dhe në çdo rast jo më vonë se dhjetë vjet nga përfundimi i projektit, në masën që mund të jetë në përputhje me konservimin e trashëgimisë kulturore nënujore. 
Rregulli 34. Arkivat e projektit menaxhohen në pajtim me standardet profesionale ndërkombëtare dhe në bazë të autorizimit nga autoritetet kompetente. 
XIV. Shpërndarja 
Rregulli 35. Projektet parashikojnë edukim publik dhe bërjen publike të rezultateve të projektit, sipas rastit. 
Rregulli 36. Një përmbledhje përfundimtare e një projekti: 
a) bëhet publike sa më shpejt të jetë e mundur, duke i kushtuar rëndësi kompleksitetit të projektit dhe natyrës konfidenciale dhe sensitive të informacionit; dhe 
b) depozitohet te regjistrat përkatës publikë. 
Bërë në Paris, më 6 nëntor 2001 në dy kopje autentike, të nënshkruara nga kryetari i  sesionit të tridhjetenjëtë të Konferencës së Përgjithshme dhe Drejtori i Përgjithshëm i Organizatës Arsimore, Shkencore dhe Kulturore të Kombeve të Bashkuara, që do të depozitohen në arkivat e Organizatës Arsimore, Shkencore dhe Kulturore të Kombeve të Bashkuara dhe kopje të vërtetuara të të cilave do t’u jepen të gjitha shteteve dhe territoreve të përmendura në nenin 26, si dhe Kombeve të Bashkuara. 

PËR ADERIMIN E REPUBLIKËS SË SHQIPËRISË NË “MARRËVESHJEN NDËRKOMBËTARE PËR ULLIRIN DHE VAJIN E ULLIRIT”

Në mbështetje të neneve 78, 83 pika 1 dhe 121 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI: 

Neni 1

Republika e Shqipërisë aderon në “Marrëveshjen ndërkombëtare për ullirin dhe vajin e ullirit” të vitit 2005.

Neni 2

Ky ligj hyn në fuqi më 1 janar 2009.

Shpallur me dekretin nr.5979, datë 29.12.2008 të Presidentit të Republikës së Shqipërisë, 
Bamir Topi









E përditësuar: janar 2008

KONFERENCA E KOMBEVE TË BASHKUARA PËR TREGTINË DHE ZHVILLIMIN
MARRËVESHJA NDËRKOMBËTARE PËR
VAJIN E ULLIRIT DHE ULLINJTË E TAVOLINËS, 2005
KOMBET E BASHKUARA

HYRJE

Konferenca e Kombeve të Bashkuara për Negocimin e Marrëveshjes Pasardhëse të Marrëveshjes Ndërkombëtare për Vajin e Ullirit dhe Ullinjtë e Tavolinës, 1986, e amenduar dhe e zgjeruar, 1993, u mbajt në Palais des Nations, Gjenevë, nga data 25 deri 29 prill 2005. Palët e Marrëveshjes ekzistuese dhe të gjitha shtetet anëtare të UNCTAD, si dhe disa agjenci të specializuara të interesuara të Kombeve të Bashkuara u ftuan për të marrë pjesë në Konferencë.
Konferenca kishte para saj drafttekstin e marrëveshjes së re ndërkombëtare për vajin e ullirit dhe ullinjtë e tavolinës që ishte rezultati i diskutimeve të zhvilluara nga një grup pune i krijuar posaçërisht nga Këshilli Ndërkombëtar i Vajit të Ullirit që miratoi vendimin e tij nr.DEC-7/90-IV/2004 në sesionin e tij të 90-të të mbajtur në tetor 2004. 
Konferenca u hap nga z.Carlos Fortin, zyrtari përgjegjës i UNCTAD më 25 prill 2005 dhe zgjodhi z.François Roux (Belgjikë) si kryetar të saj dhe z.Samir Labidi (Tunizi) si zëvendëskryetar. Z.Habib Essid, drejtori ekzekutiv i Këshillit Ndërkombëtar të Vajit të Ullirit dhe z.Alexander Tilgenkamp, kryetar i Këshillit Ndërkombëtar të Vajit të Ullirit, vepruan si konsulentë të konferencës. Znj.Lisanne Losier ishte sekretare e konferencës dhe z.Carlos Moreno ishte në cilësinë e këshilltarit ligjor të konferencës.
Konferenca e Kombeve të Bashkuara për negocimin e marrëveshjes pasardhëse të Marrëveshjes Ndërkombëtare për Vajin e Ullirit dhe Ullinjtë e Tavolinës u ndoq nga përfaqësues të 19 shteteve dhe katër organizata ndërqeveritare.
Gjatë punimeve të saj, konferenca mbajti dy sesione plenare. Në sesionin e saj të parë plenar më 25 prill 2005, konferenca miratoi axhendën[footnoteRef:1] e saj dhe rregullat e saj të procedurës[footnoteRef:2] dhe krijoi një komitet kryesor të përgjithshëm për të shqyrtuar pikat e axhendës 7 dhe 8 në sesionin përmbyllës, ajo miratoi një rezolutë[footnoteRef:3] dhe hartoi tekstin e Marrëveshjes Ndërkombëtare të Vajit të Ullirit dhe Ullinjtë e Tavolinës, 2005.  [1:  TD/VAJI I ULLIRIT.10/1]  [2:  TD/VAJI I ULLIRIT.10/2]  [3:  TD/VAJI I ULLIRIT.10/5
] 

AXHENDA E KONFERENCËS SË KOMBEVE TË BASHKUARA PËR NEGOCIMIN E NJË MARRËVESHJEJE PASARDHËSE TË MARRËVESHJES NDËRKOMBËTARE PËR VAJIN E ULLIRIT DHE ULLINJTË E TAVOLINËS, 1986, SI DHE E AMENDUAR DHE E ZGJERUAR, 1993
1. Hapja e konferencës
2. Miratimi i axhendës
3. Miratimi i rregullave të procedurës
4. Zgjedhja e nëpunësve
5. Kredencialet e përfaqësuesve
a) Caktimi i komitetit të kredencialeve
b) Raporti i komitetit të kredencialeve
6. Krijimi i komitetit kryesor dhe komiteteve të tjera, nëse kërkohet.
7. Përgatitja e një marrëveshjeje pasardhëse të Marrëveshjes Ndërkombëtare të Vajit të Ullirit dhe Ullinjve të Tavolinës, 1986, si dhe  e amenduar dhe e zgjeruar, 1993.
8. Konsiderata dhe miratimi i rezolutave përfundimtare
9. Çështje të tjera.

REZOLUTA E MIRATUAR  NGA KONFERENCA E KOMBEVE TË BASHKUARA  PËR VAJIN E ULLIRIT  DHE ULLINJTË E TAVOLINËS, 2005

Rezoluta përfundimtare

Konferenca e Kombeve të Bashkuara  për negocimin e një marrëveshjeje pasardhëse të  Marrëveshjes Ndërkombëtare për Vajin e Ullirit  dhe Ullinjtë e Tavolinës, 1986,  si dhe e amenduar  dhe e zgjeruar, 1993;
duke u takuar në Gjenevë   nga data 25 deri 29 prill 2005;
duke shprehur mirënjohjen  e saj për lehtësirat  dhe shërbimet e siguruara  nga Sekretari i Përgjithshëm i UNCTAD-i;
duke shënuar vlerësimin e tij të kontributit  të bërë  nga kryetari i konferencës  dhe nga zyrtarët e tij,  si dhe  nga sekretariati;
duke  hartuar  tekstet autentike  të Marrëveshjes  Ndërkombëtare  për Vajin e Ullirit  dhe Ullinjtë e Tavolinës, 2005, në gjuhën arabe, angleze, frënge dhe spanjolle;: 
1. i kërkon  Drejtorit të Përgjithshëm  të Këshillit Ndërkombëtar të Ullirit  të marrë masat  e nevojshme  për vendosjen  në emër  të konferencës  të tekstit  italisht të marrëveshjes;
2. vendos që tekstet e hartuara në gjuhën arabe, angleze, frënge, italiane dhe spanjolle  do të jenë njëlloj autentike;
3. kërkon  që këto tekste, të vërtetuara  nga nënshkrimi i sekretariatit të konferencës  t’i jenë transmetuar  qeverisë së Spanjës  si depozitare  e marrëveshjes; 
4. i kërkon  qeverisë depozitare  të marrë masa që marrëveshja  të jetë e hapur  në Madrid për nënshkrim  gjatë periudhës  së përcaktuar në nenin 39 të Marrëveshjes, dhe  të jetë e regjistruar me hyrjen në fuqi  pranë Sekretarit të Përgjithshëm të Kombeve të Bashkuara, në përputhje  me nenin 102 të Kartës së Kombeve të Bashkuara.




Takimi i dytë plenar
						29 prill 2005 
 
LISTA E SHTETEVE DHE ORGANIZATAVE TË PËRFAQËSUARA NË KONFERENCËN E KOMBEVE TË BASHKUARA PËR NEGOCIMIN E NJË MARRËVESHJEJE PASARDHËSE  TË MARRËVESHJES NDËRKOMBËTARE TË VAJIT TË ULLIRIT DHE ULLINJVE TË TAVOLINËS, 1986,DHE  E AMENDUAR DHE  E ZGJERUAR, 1993[footnoteRef:4] [4:  Për listën e pjesëmarrësve shih TD/vaj ulliri.10/INF.] 


Pjesëmarrësit:
Shqipëria					Irani (Republika Islamike)
Algjeria					Italia 
Belgjika					Jordania
Republika Çeke					Maroku
Republika Domenikane				Federata Ruse
Egjipti						Spanja
Franca						Tunizia
Gjermania					Turqia
Greqia
Iraku

*
*    *

Organizatat ndërqeveritare

Grupi i shteteve afrikane, Karaibeve dhe Paqësorit
Komisioni Europian
Këshilli i Europës
Këshilli Ndërkombëtar i Vajit të Ullirit

PREAMBULA

Palët në këtë Marrëveshje,
duke theksuar që  kultivimi i ullirit  rregullon ekzistencën  dhe standardin e jetesës  së miliona familjeve  të cilat  janë të varura  nga masat e marra  për ruajtjen dhe zgjerimin e  konsumit të produkteve  të ullirit  dhe për zhvillimin e ekonomisë botërore  për produkte të tilla; 
duke pasur në konsideratë që pema e ullirit  është një bimë e nevojshme për mirëmbajtjen dhe mbrojtjen e tokës si rezultat i natyrës së saj shumëvjeçare  dhe që është gjithashtu  një instrument  që zhvillon tokën  dhe që nuk lidhet me  bimë të tjera  dhe  e cila  edhe nën kushte të një ekonomie  bujqësore  jointensive  i përgjigjet  në mënyrë të favorshme  çfarëdo përmirësimi në kultivim;
të vetëdijshme që vaji i ullirit  dhe ullinjtë e tavolinës janë produkte  esenciale  bazë në rajonet ku është vendosur  rritja e ullirit  dhe se ato janë përbërësit  bazë të dietës mesdhetare  dhe kohët e fundit edhe të dietave të tjera;   
duke theksuar në  këtë aspekt  rëndësinë e veçantë të prodhimit të ullirit  në ekonomitë e shumë vendeve;
të vetëdijshme që masat që duhen marrë  duke marrë parasysh karakteristikat e veçanta  të rritjes së ullirit  dhe të tregut për prodhimet  e tij e tejkalojnë sferën kombëtare dhe veprimi ndërkombëtar është thelbësor;
duke qenë të mendimit që është  thelbësore vazhdimi dhe zhvillimi i  punës së ndërmarrë  brenda kuadrit të marrëveshjeve të mëparshme  të përfunduara që në marrëveshjen e  vitit 1956 deri në marrëveshjen  e  vitit 1986, që është  amenduar  në  vitin 1993 dhe që është  e nevojshme  të negociohet një marrëveshje  e përditësuar  duke marrë parasysh ndryshimet në industri;
  duke marrë  në konsideratë  klauzolat e konsensusit të San Paolos, të sesionit të 11-të konferencës së Kombeve të  Bashkuara për Tregtinë  dhe Zhvillimin, 
kanë rënë dakord për sa më poshtë.

KAPITULLI  I 
OBJEKTIVA TË PËRGJITHSHME

Neni 1
Objektiva të përgjithshme

1. Në lidhje  me bashkëpunimin teknik ndërkombëtar:
- të nxisë  bashkëpunimin ndërkombëtar për një rritje  dhe zhvillim të integruar të ullirit  në botë;
- të nxisë bashkërendimin e prodhimit, industrializimin, ruajtjen dhe politikat e marketingut  për vajrat e ullirit dhe të bërsisë së ullirit  dhe ullinjtë e tavolinës;
- të  nxisë kërkimin shkencor  dhe zhvillimin dhe të nxisë  transferimin e teknologjive  dhe aktiviteteve trajnuese në sektorin e prodhimit të ullirit me qëllim ndër të tjera, të modernizimit të kultivimit të ullirit  dhe të industrisë  së produkteve të ullirit  dhe përmirësimin e cilësisë  së prodhimit;
- të krijojë bazat  e bashkëpunimit ndërkombëtar  në tregtinë ndërkombëtare  të vajrave të ullirit, të vajrave të  bërsive të ullirit dhe të ullinjve të tavolinës për të vendosur në këtë kontekst, lidhje bashkëpunimi të ngushtë  me përfaqësuesit e aktorëve të ndryshëm  të sektorit të produkteve të ullirit, në përputhje  me marrëveshjet  ndërkombëtare korresponduese;  
- të vazhdojë më tej përpjekjet e bëra  dhe hapat   e marra për  përmirësim dhe të mbajë shënime  për cilësinë e produktit;
- të vazhdojë më tej përpjekjet e bëra  dhe hapat e marra për të përmirësuar  ndërveprimin midis kultivimit të ullirit  dhe mjedisit, veçanërisht  me qëllim  mbrojtjen dhe ruajtjen  e mjedisit;
- të shqyrtojë    dhe të nxisë   përdorimin  e plotë  të produkteve  që rrjedhin  nga pema e ullirit;
- të zhvillojë aktivitete  për ruajtjen   e burimeve  gjenetike të pemës së ullirit.
2. Në lidhje me respektimin  e standardizimit të tregtisë  ndërkombëtare për produktet e ullirit:
- Të vazhdojë kryerjen e aktiviteteve bashkëpunuese në fushën  fiziko-kimike dhe testime sensitive, me qëllim zgjerimin e njohurive për përbërjen dhe  karakteristikat cilësore  të produkteve të ullirit, me qëllim  që të vendosë  standarde ndërkombëtare që bëjnë të mundur:
- kontrollin e cilësisë së produktit;
- tregti të ndershme ndërkombëtare;
- mbrojtjen e të drejtave të konsumatorit; 
- parandalimin e praktikave  mashtruese.
- Të lehtësojë  studimin dhe zbatimin e masave  për harmonizimin  e ligjeve  kombëtare dhe ndërkombëtare që lidhen në mënyrë të veçantë  me marketingun e vajit të ullirit  dhe ullinjve të tavolinës; 

- Të nxisë  harmonizimin e kriterit  për përcaktimin e të dhënave gjeografike  të dhëna nga anëtarë,  me synim mbrojtjen e tyre ndërkombëtare; 
- Të hedhë bazat e bashkëpunimit ndërkombëtar për të parandaluar dhe, kur është e përshtatshme, për të luftuar çfarëdo praktike mashtruese në tregtinë ndërkombëtare në çfarëdo produkt ulliri të ngrënshëm, duke vendosur lidhje të ngushta bashkëpunimi  në këtë kontekst  me përfaqësues  të aktorëve të ndryshëm  të sektorit  të produkteve të ullirit.
3. Në lidhje me zgjerimin e  tregtisë ndërkombëtare  dhe promovimin e produkteve të ullirit:
- Të nxisë  çfarëdo aktiviteti  drejtues  për një zgjerim  harmonik, të qëndrueshëm  të  ekonomisë botërore të ullirit  me çdo mjet të mundshëm brenda kompetencave të Këshillit Ndërkombëtar të Ullirit në fushën e prodhimit, konsumit  dhe tregtisë ndërkombëtare,  duke pasur parasysh  rrugët  në të cilat ato janë të  ndërlidhura; 
- Të  lehtësojë studimin dhe  zbatimin e masave  për balancimin e prodhimit  dhe konsumit dhe vendosjen e procedurave për informim dhe konsultim  me qëllim nxitjen e  transparencës së tregut;
- Të zbatojë  masat  e  caktuara për të zgjeruar  tregtinë ndërkombëtare  për produktet e ullirit  dhe të miratojë çfarëdo masash që janë të përshtatshme  për nxitjen e konsumit të vajit të ullirit dhe  ullinjve të tavolinës; 
- Të ndërmarrë  aktivitete që nxisin  një kuptim më të mirë  të vetive ushqyese  terapeutike  dhe vetive të tjera të  vajit të ullirit  dhe ullinjve të tavolinës;
- Të ruajë dhe të rrisë rolin e Këshillit Ndërkombëtar të Ullirit si një pikë takimi  për të gjithë operatorët  e sektorit  dhe si një qendër botërore  e dokumentacionit  dhe informacionit për  pemën e ullirit dhe  produktet e tij.  

KAPITULLI  II
PËRKUFIZIMET

Neni 2
Përkufizimet

Për qëllime të kësaj Marrëveshjeje:
1. “Këshilli Ndërkombëtar i Ullirit” nënkupton organizatën ndërkombëtare të përmendur në nenin 3, paragrafi 1, e krijuar për qëllim të zbatimit të klauzolave të kësaj Marrëveshjeje;
2. “Këshilli i anëtarëve” nënkupton organin vendimmarrës të “Këshillit Ndërkombëtar të Ullirit”;
3. “Anëtar” nënkupton Palën Kontraktuese të kësaj Marrëveshjeje;
4. “Vajra ulliri” nënkupton vajrat e marra vetëm nga fruti i pemës së ullirit, me përjashtim të vajrave të marra me solvent ose proceset e  riesterifikimit dhe ndonjë përzierje me vajra të llojeve të tjera.
5. “Ullinj tavoline” nënkupton produktin e përgatitur nga frutat  e pastra të varieteteve të drurit të ullirit të kultivuar, të cilët janë zgjedhur për prodhimin e tyre të ullinjve, në veçanti të përshtatshëm për t’u konservuar dhe të cilët janë trajtuar ose përpunuar në mënyrë të përshtatshme dhe janë ofruar për tregti dhe konsum përfundimtar.
6. “Produkte ulliri” nënkupton të gjitha produktet e ullirit të ngrënshme, në veçanti vajrat e ullirit, vajrat e bërsive të ullirit  dhe ullinjtë e tavolinës.
7. “Nënprodukte ulliri” nënkupton në veçanti produktet që rrjedhin nga krasitja e ullinjve dhe produktet e industrisë së ullirit dhe produktet që rezultojnë nga përdorimet alternative të produkteve të sektorit.
8. “Viti i prodhimit të ullirit” nënkupton periudhën nga 1 tetori i çdo viti deri në 30 shtator të vitit në vijim.

PJESA E PARË 
KLAUZOLAT INSTITUCIONALE

KAPITULLI I  III 
KËSHILLI NDËRKOMBËTAR I ULLIRIT

SEKSIONI I 
KRIJIMI, ORGANET, FUNKSIONET, PRIVILEGJET DHE IMUNITETET


Neni 3
Krijimi, selia dhe struktura  e Këshillit Ndërkombëtar të Ullirit

1. Këshilli Ndërkombëtar i Ullirit do të veprojë  nëpërmjet:
- Kryetarit të tij; 
- Anëtarëve  të tij dhe sipas  rastit, komiteteve të tij dhe nënkomiteteve;
- Sekretariatit të tij ekzekutiv,
në përputhje  me klauzolat e hartuara në seksionet  II deri V.
2. Selia e Këshillit Ndërkombëtar të Ullirit do të jetë në Madrid (Spanjë), nëse këshilli i anëtarëve nuk vendos ndryshe.

Neni 4
Përfaqësimi i anëtarëve në Këshillin Ndërkombëtar të Ullirit

1. Çdo anëtar do të caktojë  përfaqësuesin e tij  në Këshillin Ndërkombëtar të Ullirit.
2. Çdo referencë në këtë Marrëveshje ndaj një ”Qeverie” ose ”Qeverive” do të interpretohet sikur përfshin  Komunitetin Europian  dhe çfarëdo  organizatë  ndërqeveritare  që ka përgjegjësi në lidhje me negocimin, lidhjen dhe zbatimin  e marrëveshjeve ndërkombëtare,  në veçanti  me marrëveshjet e produkteve. Për rrjedhojë, çfarëdo referencë në këtë marrëveshje për nënshkrim, ratifikim, pranim  ose miratim për  njoftimin  e klauzolave  ose aderim, në rastin  e Komunitetit Europian ose të këtyre organizatave ndërqeveritare, do të interpretohet sikur përfshin një referencë për nënshkrim, ratifikim, pranim ose miratim, për njoftim të zbatimit të klauzolave ose për aderim nga Komuniteti Europian ose organizata të tilla ndërqeveritare. 

Neni 5
Privilegjet  dhe imunitetet

1. Këshilli Ndërkombëtar i Ullirit  do të ketë  personalitet juridik ndërkombëtar. Ai do të ketë në mënyrë të veçantë kapacitetin për të kontraktuar, blerë dhe shitur prona të tundshme  dhe të patundshme dhe për të filluar procedime ligjore. Ai nuk do të ketë  kompetencë për huamarrje.
2. Në territorin e secilit anëtar dhe në shkallën që e lejon legjislacioni i anëtarit, Këshilli  Ndërkombëtar i Ullirit  do të ketë  kapacitetin ligjor të nevojshëm për përmbushjen e funksioneve që  i jep kjo Marrëveshje.
3. Për qëllimet  e funksionimit të rregullt të saj, statusi, privilegjet dhe imunitetet e Këshillit Ndërkombëtar të Vajit, Drejtori i tij Ekzekutiv, zyrtarët e lartë  dhe personeli tjetër  i sekretariatit të tij ekzekutiv, ekspertët dhe delegacionet  e anëtarëve  në territorin  e Spanjës do të rregullohen nga një marrëveshje e selisë.
4. Qeveria e shtetit në të cilin ndodhet selia e Këshillit Ndërkombëtar të Vajit, në shkallën që e lejon legjislacioni i këtij shteti, do të përjashtojë nga taksimi shpërblimin e paguar  nga Këshilli  Ndërkombëtar i Ullirit për nëpunësit e tij dhe asetet, të ardhurat dhe pronën tjetër  të Këshillit Ndërkombëtar të Ullirit.
5. Këshilli Ndërkombëtar i Ullirit mund të lidhë me një ose më shumë anëtarë  marrëveshje  në lidhje  me privilegje dhe imunitete të tilla që mund të jenë  të nevojshme  për zbatimin  e rregullt të kësaj Marrëveshjeje. 

SEKSIONI II
KËSHILLI I ANËTARËVE

Neni 6
Përbërja dhe funksionet

1. Këshilli i anëtarëve do të përbëhet nga një delegat për anëtar. Krahas kësaj, çdo anëtar mund të caktojë një ose më shumë zëvendës dhe një ose më shumë këshilltarë të delegacionit të tij.
2. Këshilli i anëtarëve do të jetë organi vendimmarrës kryesor i Këshilli Ndërkombëtar të Ullirit. Ai do të ushtrojë të tilla kompetenca dhe do të realizojë ose rregullojë përmbushjen e të gjitha funksioneve që janë të nevojshme për të arritur objektivat e kësaj Marrëveshjeje. Këshilli i anëtarëve do të marrë çdo vendim, do të miratojë çdo rekomandim ose do të bëjë çdo sugjerim të parashikuar ose siguruar në këtë Marrëveshje, nëse kompetencat ose funksionet i janë dhënë shprehimisht Sekretariatit Ekzekutiv ose Drejtorit Ekzekutiv. 
Çdo vendim, rekomandim ose sugjerim i miratuar në përputhje me Marrëveshjen Ndërkombëtare që paraprijnë këtë Marrëveshje[footnoteRef:5] dhe të cilat janë në fuqi në kohën e hyrjes në fuqi të kësaj Marrëveshjeje do të vazhdojë të aplikohet nëse nuk është në kundërshtim me këtë Marrëveshje ose nëse nuk shfuqizohet nga këshilli i anëtarëve. [5:  Marrëveshja Ndërkombëtare mbi Vajin e Ullirit dhe Ullinjtë e Tavolinave, 1986, amenduar dhe zgjeruar, 1993, dhe zgjatur së fundi, 2004.] 

3. Këshilli i anëtarëve, në përputhje me klauzolat e kësaj Marrëveshjeje, do të miratojë:
a) rregullat e procedurës;
b) rregulloret e personelit që kanë të bëjnë me ato që zbatojnë për zyrtarët e organizatave të ngjashme ndërqeveritare;
c) një organinogramë.
4. Këshilli i anëtarëve do të ndërmarrë ose kujdeset të ndërmarrë studime ose punë tjetër, duke përfshirë mbledhjen e informacionit të hollësishëm mbi lloje të ndryshme të ndihmës për aktivitete në lidhje me rritjen e ullirit dhe produktet e ullirit, në mënyrë që t’i mundësojnë të formulojë çdo rekomandim dhe sugjerim që mund ta konsiderojë të përshtatshëm për arritjen e objektivave të përgjithshme të parashtruara në nenin 1. Çdo studim dhe punë e tillë do të mbulojë në veçanti sa më shumë vende ose grupe vendesh që të jetë e mundur dhe do të marrë në konsideratë kushtet e përgjithshme sociale dhe ekonomike të vendeve të interesuara.
Anëtarët do të informojnë këshillin e anëtarëve në përputhje me një procedurë të përcaktuar nga këshilli i lartpërmendur, mbi konkluzionet që ata arrijnë pas shqyrtimit të rekomandimeve dhe sugjerimeve që lindin nga zbatimi i kësaj Marrëveshjeje.
5. Këshilli i anëtarëve do të publikojë një raport vjetor mbi aktivitetet e tij dhe mbi operimin e kësaj Marrëveshjeje.
6. Këshilli i anëtarëve do t’i hartojë, përgatisë dhe publikojë në gjuhët zyrtare të Këshillit Ndërkombëtar të Ullirit këto raporte, studime dhe dokumente të tjera që i konsideron të dobishme dhe të nevojshme dhe do të mbajë të përditësuara ato të dhëna që kërkon për përmbushjen e funksioneve të tij sipas kësaj Marrëveshjeje. 

Neni 7
Sesionet e këshillit të anëtareve

1. Këshilli i anëtarëve  do të takohet  në selinë e Këshillit Ndërkombëtar të Ullirit, nëse nuk vendos ndryshe. Nëse  me ftesën e ndonjë anëtari, këshilli i anëtarëve  vendos të mblidhet diku tjetër, ky anëtar do të përballojë shpenzimet ekstra që përfshin buxhetin e Këshillit Ndërkombëtar të Ullirit  mbi ato  për mbajtjen e një sesioni në seli.
2. Këshilli i anëtarëve  do të mbajë një sesion të rregullt të paktën një herë në vit në vjeshtë. 
Çdo anëtar mund të autorizojë  delegatin e një anëtari tjetër  të përfaqësojë interesat e tij  dhe të ushtrojë të drejtën  e tij për të marrë pjesë në vendimet  e këshillit të anëtarëve në një ose më shumë sesione të tij. Përveç kësaj, do të paraqitet dëshmia e një autorizimi të tillë, e pranueshme për këshillin e anëtarëve.
Delegati i një anëtari mund të mos përfaqësojë interesat ose të ushtrojë të drejtën për të marrë pjesë  në vendimet e këshillit të anëtarëve të më shumë se një anëtari tjetër.
3. Këshilli i anëtarëve  mund të mblidhet në  çdo kohë, sipas gjykimit të kryetarit të tyre.
 Kryetari mundet gjithashtu të mbledhë  këshillin e anëtarëve,  në qoftë se kjo kërkohet  nga anëtarë të ndryshëm ose nga një anëtar i mbështetur  së paku  nga dy anëtarë të tjerë.
4. Shpenzimet e delegacioneve  në këshillin e anëtarëve do të përballohen nga vetë anëtarët.
5. Njoftimi  për çdo  sesion të përmendur në paragrafin  2 të këtij neni  do të jepet të paktën 60 ditë nga takimi i parë  për çdo sesion të tillë. Njoftimi i sesioneve të përmendura në  paragrafin  3 të këtij neni do të jepet të paktën 21 ditë para datës së takimit të parë  të çdo sesioni të tillë.
6. Kuorumi i kërkuar për çdo sesion të këshillit të anëtarëve do të jetë prania e delegatëve të shumicës së anëtarëve  që zënë të paktën 90 për qind  të totalit të aksioneve të pjesëmarrjes e përpjesëtuar për anëtarët.   
Nëse ky kuorum nuk ekziston, sesioni do të shtyhet për 24 orë dhe kuorumi i kërkuar do të jetë prania e delegatëve të anëtarëve që zënë të paktën 85 për qind të aksioneve të pjesëmarrjes  totale  e përpjesëtuar për anëtarët.
7. Anëtarët vijues, me pëlqimin paraprak të këshillit të anëtarëve, mund të marrin pjesë  si vëzhgues  në të gjithë ose në pjesë të çdo sesioni të këshillit të anëtarëve:
a) Organizatat ndërkombëtare dhe institucionet e përmendura në nenin 14 të kësaj Marrëveshjeje;
b) Qeveria e ndonjë anëtari ose shteti vëzhgues  të Kombeve të Bashkuara ose një organizate të përmendur në nenin 14 të kësaj Marrëveshjeje, e cila parashikon të bëhet Palë e kësaj Marrëveshjeje, pas konsultimit me shkrim midis  datës në të cilën njoftimi i sesionit është  dërguar dhe datës në të cilën është mbajtur sesioni.
Vëzhguesit nuk do t’i jepet e drejta  t’u drejtohet sesioneve të këshillit të anëtarëve nëse nuk autorizohet nga kryetari.  

Neni 8
Aksionet e pjesëmarrjes

1. Anëtarët së bashku do të  mbajnë 1000 aksione  pjesëmarrjeje. 
Aksionet e pjesëmarrjes do të ndahen  ndërmjet anëtarëve  në përpjesëtim  me burimin e të dhënave  të secilit anëtar, të llogaritur  sipas formulës  vijuese:
q= pl+el+p2=e2
Parametrat në këtë formulë  janë mesataret e shprehura në mijëra tonë metrikë, çdo fraksion  të 1000 tonëve  mbi një numër të plotë që nuk merret në konsideratë. 
Mundet  të  mos ketë fraksione  të aksioneve të pjesëmarrjes. 
q: të dhëna burimore të përdorura për llogaritjen proporcionale të aksioneve të pjesëmarrjes; 
pl: prodhimi mesatar  i vajit të ullirit  në 6 vitet e fundit  të prodhimit të ullirit;
el: eksportet mesatare (të doganës) të vajit të ullirit  në 6 vitet e fundit  të vitit  kalendarik që korrespondon me vitet e fundit të viteve  të prodhimit të ullirit,  e konsideruar për llogaritjen pl;
p2: prodhimi mesatar i ullinjve të tavolinës  në  6 vitet e fundit  të prodhimit  të ullirit  të konvertuar  në ekuivalentin e tij  të vajit  të ullirit  me zbatimin e një  koeficienti  të 16 %;
e2: eksportet mesatare të ullinjve  të tavolinës  në 6 vitet e fundit  kalendarike që korrespondojnë  me fundin e viteve  të viteve të prodhimit  të ullirit  e konsideruar në ekuivalentin  e tyre të vajit të ullirit  me aplikimin e një koeficienti  konvertimi 16 për qind. 
2. Megjithatë,  asnjë anëtar nuk do të mbajë  më pak se 5 aksione  pjesëmarrjeje. Për këtë qëllim, nëse llogaritja  e bazuar në paragrafin 1 do të japë  një rezultat më pak se 5 aksione  pjesëmarrjeje  për një anëtar individual, aksioni i anëtarit do të jetë  rritur  në 5  dhe aksioni i pjesëmarrjes  të anëtarëve  të tjerë  do të ulet në mënyrë proporcionale.
3. Këshilli i anëtarëve  në sesionin e tij vjetor  do të miratojë  aksionet e pjesëmarrjes  të llogaritura në bazë të këtij neni.
Një shpërndarje e tillë do të hyjë  në fuqi vitin në vijim.
4. Aksionet e pjesëmarrjes  fillestare  përmenden në shtojcën A të kësaj Marrëveshjeje. Ato përcaktohen  në bazë të  paragrafit 1 dhe 2 të këtij neni, duke marrë parasysh mesataren e të dhënave  për 6 vitet e fundit  të prodhimit të ullirit  dhe viteve kalendarike për të cilin të dhënat përfundimtare  janë të disponueshme.
Çdo vit këshilli i anëtarëve do të modifikojë  aksionet  si të përshtatshme  në përputhje  me paragrafët  1, 2 dhe 3 të këtij neni.

Neni 9
Vendimet e këshillit të anëtarëve

1. Nëse nuk parashikohet ndryshe në këtë Marrëveshje, vendimet e këshillit të anëtarëve do të merren me konsensusin e anëtarëve brenda një afati kohor të përcaktuar nga kryetari. Ky afat kohor nuk mund të tejkalojë kohëzgjatjen e sesionit në të cilën projektvendimi  i është paraqitur këshillit të anëtarëve.
Nëse  konsensusi nuk arrihet  brenda këtij afati kohor, anëtarët do të marrin një votë.
2. Çdo vendim do të jetë konsideruar i miratuar kur të paktën 50 për qind e anëtarëve  që llogariten  për 82 për  qind  të aksioneve  të pjesëmarrjes janë në favor të tyre.
3. Këshilli i anëtarëve mund të marrë vendime  me një shkëmbim korrespondence  midis kryetarit dhe anëtarëve  pa mbajtur një sesion, me kusht që të mos ketë vërejtje  nga asnjë anëtar për këtë procedurë.
Rregullat për zbatimin e kësaj procedure konsultimi do të jenë  hartuar nga këshilli i anëtarëve  në rregullat e tij të procedurës.


Çdo vendim i marrë në këtë mënyrë do t’u komunikohet  të gjithë anëtarëve nga një sekretariat ekzekutiv sa më shpejt të jetë e mundur dhe do të hyjë në raportin  përfundimtar të sesionit vijues  të këshillit të anëtarëve.
SEKSIONI III 
KRYETARI DHE ZËVENDËSKRYETARI

Neni 10
Kryetari dhe zëvendëskryetari

1. Këshilli i anëtarëve do të zgjedhë një kryetar ndërmjet delegacioneve të kryetarëve. 
Kryetari është kryetar i delegacionit, e drejta e tij ose e saj e pjesëmarrjes në vendimet e këshillit të anëtarëve do të ushtrohet një tjetër anëtar i delegacionit të tij ose të saj.
Pa cenuar  kompetencat ose funksionet që mban drejtori ekzekutiv,  ose në përputhje me këtë Marrëveshje, kryetari do të ushtrojë fuqitë ose funksionet e hartuara në këtë Marrëveshje dhe të specifikuara në rregullat e procedurës. Për rrjedhojë kryetari do të përfaqësojë Këshillin Ndërkombëtar të  Vajit ligjërisht dhe do të drejtojë sesionet e këshillit të anëtarëve. 
2. Këshilli i anëtarëve do të zgjedhë një zëvendëskryetar ndërmjet delegacioneve të anëtarëve. Në rastin kur zëvendëskryetari do të jetë kryetar i delegacionit, ai do të ketë të drejtën të marrë pjesë në vendimet e këshillit të anëtarëve me përjashtim të rastit kur vepron si kryetar, në rastin e të cilit ai ose ajo do t’i delegojë të drejtën një anëtari tjetër të delegacionit të tij ose të saj.
Zëvendëskryetari do të zëvendësojë kryetarin në rastin e mungesës së tij ose të saj.
3. Kryetari dhe zëvendëskryetari nuk do të marrin ndonjë shpërblim. 
4. Në rastin e një mungese të përkohshme të dy kryetarëve dhe zëvendëskryetarit ose të mungesës së përhershme të njërit nga të dy, këshilli i anëtarëve do të zgjedhë nëpunës të rinj, të përkohshëm ose të përhershëm si të përshtatshëm, ndërmjet delegacioneve të anëtarëve. 

SEKSIONI   IV  
KOMITETET DHE NËNKOMITETET

Neni 11
Komiteti financiar

1. Këshilli i anëtarëve do të krijojë një komitet financiar që përfshin një delegat nga secili anëtar. 
2. Komiteti financiar do të jetë përgjegjës për kontrollin financiar të Këshillit Ndërkombëtar të  Ullirit dhe për kontrollin e zbatimit të kapitullit IV të kësaj Marrëveshjeje.
Në këtë kontekst, ai do të jetë i ngarkuar për analizimin dhe studimin e projektbuxheteve vjetore të Këshillit Ndërkombëtar të  Ullirit propozuar nga sekretariati ekzekutiv. Vetëm projektbuxhetet që rezultojnë nga diskutimet e komitetit financiar do t’i dorëzohen këshillit  të anëtarëve për miratim. 
Komiteti financiar do të jetë gjithashtu përgjegjës për kontrollin e llogarive të Këshillit Ndërkombëtar të  Ullirit në përputhje me klauzolat e nenit 18. 
Çdo vit komiteti financiar do t’ia dorëzojë llogaritë për vitin e mëparshëm financiar  këshillit  të anëtarëve për miratim në sesionin e tij vjetor së bashku me ndonjë masë tjetër që ka të bëjë me çështjet financiare.
3. Rregullat e detajuara për zbatimin e këtyre klauzolave do të vendosen dhe miratohen nga  këshilli i anëtarëve në rregullat e tij të procedurës.

Neni 12
Komitetet e tjera dhe nënkomitetet

1. Këshilli i anëtarëve mund të krijojë komitete dhe nënkomitete të tilla nëse e gjykon të dobishme për të ndihmuar në ushtrimin e funksioneve të tij nën këtë Marrëveshje.
2. Rregullat e detajuara për zbatimin e kësaj klauzole do të vendosen dhe miratohen nga  këshilli i anëtarëve në rregullat e tij të procedurës. Rregullat e tilla do të:
a) sigurojnë një caktim të ndershëm të kryetarëve të komiteteve  ndërmjet anëtarëve të ndryshëm; 
b) vendosë klauzolat që rregullojnë pranimin e vëzhguesve në takimet e komiteteve dhe nënkomiteteve të tij. 

SEKSIONI V 
SEKRETARIATI EkZEKUTIV

Neni 13
Sekretariati ekzekutiv

1. Këshilli Ndërkombëtar i Ullirit do të ketë një sekretariat ekzekutiv që përfshin një drejtor ekzekutiv, zyrtarë të lartë dhe një personel të tillë që kërkohet për të realizuar detyrat që lindin nga kjo Marrëveshje. Postet e drejtorit ekzekutiv dhe zyrtarëve të lartë do të përcaktohen në rregullat e procedurës të miratuar nga këshilli i anëtarëve.
2. Këshilli i anëtarëve do të caktojë drejtorin ekzekutiv dhe zyrtarët e lartë në bazë të parimit të alternimit proporcional ndërmjet anëtarëve dhe ekuilibrimit gjeografik. Këshilli i anëtarëve do të caktojë afatin e tyre të caktimit në dritën e atyre që zbatohen për zyrtarët korrespondues të organizatave të ngjashme ndërqeveritare. Profili i tyre do të përshkruhet në rregullat e procedurës.
3. Drejtori ekzekutiv do të jetë nëpunësi përgjegjës administrativ i Këshillit Ndërkombëtar të Ullirit. Drejtori ekzekutiv do të bëjë detyrën e tij ose të saj dhe do të marrë vendime drejtimi mbi një bazë kolegjiale me zyrtarë të lartë.
4. Drejtori ekzekutiv do të caktojë personelin në përputhje me rregulloret e personelit.
5. Drejtori ekzekutiv, zyrtarët e lartë dhe anëtarë të tjerë të personelit nuk do të kryejnë ndonjë aktivitet fitimprurës  në ndonjë sektor të ndryshëm të kultivimit të ullirit dhe industrisë së produkteve të ullirit.
6. Drejtori ekzekutiv, zyrtarët e lartë dhe personeli nuk do të kërkojnë ose të marrin udhëzime lidhur me detyrat e tyre nën këtë Marrëveshje nga ndonjë anëtar ose nga ndonjë autoritet i jashtëm i Këshillit Ndërkombëtar të  Ullirit. Ata do të përmbahen nga çdo veprim, i cili mund të reflektojë në pozicionin e tyre si zyrtarë ndërkombëtarë përgjegjës vetëm ndaj këshillit të anëtarëve. Anëtarët do të respektojnë në mënyrë ekskluzive karakterin ndërkombëtar të përgjegjësive të drejtorit ekzekutiv, zyrtarëve të lartë dhe personelit dhe do të shmangin ndikimin ndaj tyre në përmbushjen e përgjegjësive të tyre.

SEKSIONI VI  
BASHKËPUNIMI DHE MARRËDHËNIET ME ORGANIZATAT E TJERA

Neni 14
Bashkëpunimi me organizatat e tjera

1. Këshilli Ndërkombëtar i Ullirit do të marrë çdo masë të përshtatshme për konsultim ose bashkëpunim me Kombet e Bashkuara dhe organet e saj, në mënyrë të veçantë me Konferencën e Kombeve të Bashkuara për Tregtinë dhe Zhvillimin (UNCTAD), Programin për Zhvillim të Kombeve të Bashkuara (PNUD), Organizatën Botërore të Shëndetësisë (OBSH), Organizatën e Kombeve të Bashkuara për Ushqimin dhe Bujqësinë (FAO), Programin e Përbashkët FAO/OBSH të Komisionit të Kodex-it Ushqimor, Organizatën Ndërkombëtare të Punës (ILO), UNESCO-n dhe agjenci të tjera të specializuara të Kombeve të Bashkuara dhe me organizata të tilla ndërqeveritare, qeveritare dhe joqeveritare që mund të jenë të përshtatshme për sektorin e ullirit dhe që mund të përpiqen për të siguruar fonde për të mbështetur aktivitetet  e Këshillit Ndërkombëtar të  Ullirit për përfitimin e të gjithë anëtarëve.
2. Këshilli Ndërkombëtar i Ullirit do të vendosë marrëdhënie dhe do të përpilojë marrëveshje të veçanta bashkëpunimi me organizata ndërkombëtare ose rajonale ose institucione të natyrës financiare, në veçanti me fondin e përbashkët të produkteve. Çfarëdo marrëveshje bashkëpunuese, e vendosur midis Këshillit Ndërkombëtar të Ullirit dhe organizatave ndërkombëtare të sipërpërmendura ose institucioneve, do të marrë më parë miratimin e këshillit të anëtarëve.
Në drejtim të zbatimit të çfarëdo projekti nën këtë nen, Këshilli Ndërkombëtar i  Ullirit nuk do të mbajë, në kapacitetin e tij si një organ ndërkombëtar për produkte, ndonjë detyrim financiar për garancitë e dhëna nga anëtarë individualë ose ente të tjera. Asnjë anëtar nuk do të jetë përgjegjës për arsye të anëtarësisë së tij në Këshillin Ndërkombëtar të  Ullirit për ndonjë përgjegjësi që lind nga marrja hua  ose dhënia hua nga një anëtar tjetër ose ent në lidhje me projekte të tilla.
3. Këshilli Ndërkombëtar i Ullirit, nëse është e nevojshme do të mbajë të informuar UNTACD-in për aktivitetet e tij dhe programet e punës duke pasur parasysh rolin e veçantë të UNTACD-it në tregtinë ndërkombëtare të produkteve.

PJESA E DYTË
KLAUZOLAT FINANCIARE

KAPITULLI IV
BUXHETET E KËSHILLIT NDËRKOMBËTAR TË ULLIRIT

Neni 15
Buxhetet e Këshillit Ndërkombëtar të Ullirit

1. Këshilli i anëtarëve do të miratojë buxhetet vjetore si vijon për të arritur objektivat e përgjithshëm të parashtruar në kapitullin 1 të kësaj Marrëveshjeje:
- një buxhet administrativ;
- një buxhet të bashkëpunimit teknik;
- një buxhet promovimi.
2. Buxheti administrativ do të financohet nga kontributet e anëtarëve dhe të çfarëdo të ardhurash të tjera të gjeneruara. Sasia e kontributeve të secilit anëtar do të vendoset në përpjesëtim me aksionin e pjesëmarrjes së tij siç është hartuar në përputhje me nenin 8 të kësaj Marrëveshjeje.
3. Buxheti i bashkëpunimit teknik do të financohet nga:
a) Sasia e kontributeve të secilit anëtar do të vendoset në përpjesëtim me aksionin e pjesëmarrjes së tij siç është hartuar në përputhje me nenin 8 të kësaj Marrëveshjeje;
b) Subvencionet, kontributet vullnetare të anëtarëve që do të vendosen në përpjesëtim me aksionin e pjesëmarrjes së tij siç përcaktohen në përputhje me nenin 8 të kësaj Marrëveshjeje;
c) Çdo e ardhur tjetër e gjeneruar.
4. Buxheti i promovimit do të financohet nga:
a) Sasia e kontributeve të secilit anëtar do të vendoset në përpjesëtim me aksionin e pjesëmarrjes së tij siç është hartuar në përputhje me nenin 8 të kësaj Marrëveshjeje;
b) Kontributet vullnetare të anëtarëve do të rregullohen nga klauzolat e përfshira në një marrëveshje të vendosur midis Këshillit Ndërkombëtar të  Ullirit dhe anëtarit dhurues;
c) Donacionet nga qeveritë dhe/ose burime të tjera; dhe 
d) Çdo e ardhur tjetër e gjeneruar.
5. Këshilli Ndërkombëtar i Ullirit mund të marrë gjithashtu forma të tjera kontributesh suplementare, që përfshijnë shërbimet, pajisje teknike e shkencore dhe/ose personeli që mund të plotësojë kërkesat e programeve të miratuara. Për më tepër, Këshilli Ndërkombëtar i  Ullirit do të përpiqet, si pjesë e zhvillimit të bashkëpunimit ndërkombëtar, të prokurojë një asistencë financiare dhe/ose teknike që mund të merret nga komponenti i organizatave ndërkombëtare rajonale ose kombëtare,në çdo rast  financiare ose të llojit tjetër. Kontributet e mësipërme do të alokohen nga këshilli i anëtarëve ose në buxhetin e bashkëpunimit teknik ose në buxhetin e promovimit ose të dy buxhetet.
6. Sasia e buxhetit administrativ, e buxhetit të bashkëpunimit teknik dhe e  buxhetit të promovimit që nuk janë gjatë një viti kalendarik mund t’i kalojnë viteve vijuese kalendarike si financim parapagues i buxheteve korresponduese dhe do të jenë caktuar për atë sipas aksioneve të pjesëmarrjes së secilit anëtar për vitin kalendarik përkatës. Shuma të tilla nuk mundet, në çfarëdo rrethane, të transferohen në buxhetet të tjera nëse nuk vendos këshilli i anëtarëve.

Neni 16
Fondet administrative

Krahas buxheteve të referuara në nenin 15, Këshillit Ndërkombëtar të  Ullirit mund t’i jepen fonde për qëllime administrative, për të cilat janë marrë masa në rregullat e tij të procedurës.



Neni 17
Pagesa e kontributeve

1. Çdo vit, në sesionin e tij vjetor, këshilli i anëtarëve do të përcaktojë sasinë e kontributit që do të paguhet nga secili anëtar për vitin vijues kalendarik, i cili do të llogaritet në bazë të numrit të aksioneve të pjesëmarrjes që korrespondojnë për secilin anëtar siç është vendosur në bazë të nenit 8.
2. Kushtet fillestare për çdo anëtar që bëhet palë e kësaj Marrëveshjeje pas hyrjes së saj në fuqi, do të vlerësohen nga këshilli i anëtarëve. Kontributi i një anëtari të ri do të llogaritet në bazë të aksioneve të përpjesëtuara atij anëtari dhe aksioni i paskaduar i vitit në fjalë në kohën e hyrjes së anëtarit të ri, por vlerësimi i bërë për një anëtar tjetër për këtë vit nuk do të ndryshohet. 
3. Kontributet e parashikuara në nenin 15 do të varen në bazë të ditës së parë të vitit kalendarik për të cilin ato janë vlerësuar. Ato do të përcaktohen në euro dhe do të jenë të pagueshme në atë valutë ose në një sasi ekuivalente të një monedhe tjetër lirisht të konvertueshme.
4. Këshilli i anëtarëve, në fillim të vitit kalendarik, do t’u kërkojë anëtarëve të shlyejnë kontributet e tyre sa më shpejt të jetë e mundur për të mundësuar Këshillin Ndërkombëtar të  Ullirit të operojë normalisht dhe të mundësojë zbatimin e aktiviteteve të planifikuara prej tij për vitin kalendarik përkatës. Në rast se një anëtar nuk shlyen kontributin e tij brenda gjashtë muajve nga fillimi i vitit kalendarik, këshilli i anëtarëve do ta ftojë atë të bëjë pagesën brenda tre muajve vijues. Në qoftë se këto dy afate nuk respektohen, çështja do të sillet në vëmendje të   këshillit të anëtarëve në sesionet e rregullta të saj. E drejta e anëtarit për shumat e prapambetura për të marrë pjesë në vendimet e këshillit të anëtarëve dhe për të mbajtur elektorale zyrën në këshillin e anëtarëve dhe komitetin e tij dhe nënkomitetet, do të pezullohet automatikisht derisa kontributi të paguhet plotësisht. Këshilli i anëtarëve, pas dëgjimit të anëtarit me shuma të prapambetura, do të marrë një vendim tjetër të përshtatshëm, i cili do të zbatohet. 
5. Asnjë vendim i këshillit të anëtarëve nuk mund të lehtësojë detyrimin e tij financiar në bazë të kësaj Marrëveshjeje.

Neni 18
Kontrolli financiar

1. Kontrolli financiar i Këshillit Ndërkombëtar të  Ullirit do të bëhet nga komiteti financiar në përputhje me nenin 11.
2. Deklarimet financiare të Këshillit Ndërkombëtar të Ullirit për vitin e mëparshëm kalendarik të certifikuar nga një revizor i pavarur do t’i paraqiten komitetit financiar, i cili, pasi i analizon llogaritë, do t’ia paraqesë ato këshillit të anëtarëve në sesionin e tij vjetor për miratim dhe botim. 
Këshilli i anëtarëve do të caktojë revizorin e pavarur duke zhvilluar një tender në të cilin së paku tre firma të specializuara do të marrin pjesë. Revizori i pavarur nuk mund të caktohet për më shumë se tre vjet. Asnjë firmë e zgjedhur për auditim të llogarive të Këshillit Ndërkombëtar të  Ullirit nuk mund të rizgjidhet për të vepruar si auditor gjatë 9 viteve vijues gjatë kohëzgjatjes së kësaj Marrëveshjeje.
3. Përveç kësaj, këshilli i anëtarëve në sesionin e tij vjetor do të shqyrtojë dhe miratojë raportin lidhur me:
- verifikimin e menaxhimit të fondeve, aseteve dhe parave të Këshillit Ndërkombëtar të  Ullirit;
- rregullsinë e operacioneve financiare dhe përputhshmërinë e tyre me rregullat dhe klauzolat buxhetore në fuqi.

Neni 19
Likuidimi

1. Këshilli i anëtarëve, nëse shpërndahet, do të marrë  së pari hapat e  parashikuara në nenin 47, paragrafi 5.
2. Me skadimin  e kësaj Marrëveshjeje, dhe nëse nuk është zgjatur, zgjeruar ose rinovuar, asetet e Këshillit Ndërkombëtar të Ullirit  dhe çfarëdo  shumë e pazotuar  që rrjedh nga fondet e referuara në nenin 16,  si dhe shumat e pazotuara të buxheteve të referuara  në nenin 15, do t’u shlyhen  anëtarëve  në përpjesëtim  me totalin e aksioneve të tyre të pjesëmarrjes  në fuqi në këtë kohë. Kontributet vullnetare  të referuara  në nenin 15(4)(b) dhe 15(5)(b) dhe donacionet e referuara në nenin 15(5)(c) do t’i shlyhen anëtarit ose donatorit përkatës.









PJESA  III
KLAUZOLAT EKONOMIKE DHE STANDARDIZIMI

KAPITULLI V 
EMËRTIMET DHE PËRCAKTIMET E VAJRAVE TË ULLIRIT, VAJRAVE TË BËRSISË SË ULLIRIT DHE ULLINJVE TË TAVOLINËS 
TË DHËNA GJEOGRAFIKE

Neni 20
Përdorimi i emërtimit “vaj ulliri ”

1. Emërtimi “vaj ulliri” do të jetë  i kufizuar për vajrat e marra vetëm nga ulliri, me përjashtimin e vajit të ullirit  të marrë nga solvent ose proceset e riesterifikimit dhe të çfarëdo  përzierjeje  me vajra të llojeve të tjera.
2. Në asnjë rast emërtimi “vaj ulliri” nuk do të përdoret vetëm për t’iu referuar vajrave  të bërsisë së ullirit.
3. Anëtarët ndërmarrin të ndalojnë në tregtinë  e tyre të brendshme  dhe ndërkombëtare çfarëdo përdorimi të emërtimit “vaj ulliri”, vetëm ose në kombinim me fjalë të tjera, të cilat nuk janë në përputhje me këtë nen.

Neni 21
Emërtimet dhe përcaktimet e vajrave të ullirit,vajrave të bërsisë  së ullirit dhe ullinjve të tavolinës 

1. Përcaktimet e kategorive të ndryshme në vijim të vajrave  të ullirit  dhe vajrave të bërsisë së ullirit  janë përshkruar në shtojcën B:
I.  Vaj ulliri
A. Vajra ulliri verxhin 
a) vaj ulliri verxhin i përshtatshëm për konsum siç janë ato:
i) vaj extra verxhin; 
ii) vaj ulliri verxhin ;
iii) vaj ulliri i zakonshëm verxhin;
c) vaj ulliri  verxhin  që nuk është i përshtatshëm për konsum siç janë  ato:
d) vaj ulliri verxhin lampant;
e) vaj ulliri i rafinuar; 
f) (C) vaj ulliri; 
g) (II) vaj bërsie ulliri; 
h) (A) vaj ulliri bërsie  i papërpunuar; 
i) (B) vaj bërsie  ulliri i rafinuar;
j) (C) vaj  bërsie ulliri. 
2. Përcaktimet e tipeve vijuese të ullinjve për tavolinë  janë përshkruar në shtojcën C:
i) ullinj jeshil;
ii) ullinjtë që ndryshojnë ngjyrë;
iii) ullinjtë e zinj.
3. Këshilli i anëtarëve mund të bëjë të gjitha amendamentet e tilla që ai gjykon të nevojshme ose të përshtatshme për kategoritë  e vajrave dhe tipet e ullinjve të tavolinës siç jepen në këtë nen dhe në përcaktimet e hartuara në shtojcat B dhe C.
 
Neni 22
Sipërmarrjet nga anëtarët

1. Anëtarët e Këshillit Ndërkombëtar të Ullirit ndërmarrin të zbatojnë  përcaktimet e përshkruara në shtojcat B dhe C në tregtinë  ndërkombëtare  dhe do të nxisin  zbatimin e tyre  në tregtinë e tyre të brendshme.
2. Këshilli i anëtarëve  do të përcaktojë standardet e kritereve të cilësisë  të aplikueshme  në tregtinë  ndërkombëtare  të anëtarëve, në përputhje  me nenin 25 paragrafi 3.
3. Anëtarët ndërmarrin të analizojnë në detaje përcaktimin e emërtimeve  dhe të të  dhënave gjeografike që mund të jetë  me interes ekonomik për anëtarët, si dhe gjithashtu  klauzolat minimale kombëtare ligjore të kërkuara  për të siguruar mbrojtjen e të  dhënave  të tilla. Për këtë qëllim, Këshilli Ndërkombëtar  i Ullirit  do të sigurojë  mjetet  për të zhvilluar një skemë reciproke  njohjeje  për të  dhëna të tilla.
4. Të  dhënat  gjeografike, kur jepen, mund të aplikohen vetëm  për vajrat e ullirit  verxhine  dhe për ullinjtë e tavolinës  që i përkasin  kategorisë  së tregtisë  ekstra,  të cilat  janë prodhuar  në përputhje  me klauzolat përkatëse  për këto produkte.
5. Të  dhënat gjeografike  mund të përdoren vetëm në përputhje me kushtet  e përshkruara  nga ligji i vendit të origjinës.
6. Anëtarët  ndërmarrin, në veçanti, të zhvillojnë  një skemë për njohjen reciproke të të të dhënave gjeografike për të siguruar mbrojtjen kryesisht të të  dhënave gjeografike të mbrojtura nën ligjin kombëtar të anëtarëve, dhe të ndalojnë  dhe të kufizojnë përdorimin në territorin e tyre, për qëllimet  e tregtisë  ndërkombëtare, të të dhënave të tilla  gjeografike dhe emërtimeve  të vajrave të ullirit, vajrave të bërsisë se ullirit dhe ullinjve të tavolinës si konflikt me këto parime. 
Kjo sipërmarrje  do të zbatohet  për të gjitha  mbishkrimet e vendosura  në shënimet e paketimeve, faturave, dërgesave  dhe dokumenteve tregtare  ose të përdorura  në reklama  dhe markat tregtare, emrat e regjistruar  dhe ilustrimet  e lidhura me marketingun  ndërkombëtar  të vajrave  të ullirit, vajrave të bërsive të ullirit dhe ullinjve të tavolinës, nëse mbishkrime  të tilla  mund të përmbajnë  deklarime të rreme ose të shkaktojnë  konfuzion si për origjinën, burimin ose cilësinë  e vajrave  të ullirit, vajrave të bërsisë së ullirit  ose ullinjve të tavolinës përkatës.

Neni 23
Mosmarrëveshjet dhe pajtimi

1. Çdo mosmarrëveshje në lidhje me të dhënat  gjeografike  që lindin  nga interpretimi  i klauzolave  të këtij kapitulli ose nga vështirësitë  në zbatimin e tyre, nëse mosmarrëveshja  nuk  zgjidhet me negocim direkt, do të shqyrtohet nga këshilli i anëtarëve.
2. Këshilli i anëtarëve do të përpiqet të pajtojë mosmarrëveshjen, pasi të kërkojë  opinionin e një paneli  këshillimor  siç jepet në nenin 37, paragrafi 1 dhe pas konsultimit  me Organizatën Botërore të Pronësisë Intelektuale, me një organizatë  kompetente profesionale  dhe nëse është e nevojshme, me Dhomën Ndërkombëtare të Tregtisë dhe institucionet e specializuara ndërkombëtare  për kiminë analitike, nëse kjo nuk është e suksesshme, dhe pasi këshilli i anëtarëve  ka përcaktuar që çdo mjet është  përdorur  për të arritur  marrëveshjen, anëtarët e interesuar  do të kenë  të drejtën e rekursit në shkallën e fundit në Gjykatën Ndërkombëtare të Drejtësisë.

KAPITULLI VI
STANDARDIZIMI I TREGJEVE PËR PRODUKTET E ULLIRIT

Neni 24
Shqyrtimi i situatës dhe i zhvillimeve në tregun e vajit të ullirit, 
vajit të bërsive të ullirit dhe ullinjtë e tavolinës

1. Në kuadër të objektivave të përgjithshëm të parashtruar në nenin 1, dhe me qëllim që të kontribuohet drejt standardizimit të tregut të  vajit të ullirit, vajit të bërsisë së ullirit dhe ullinjtë e tavolinës dhe për të ndrequr çfarëdo disekuilibri midis furnizimit ndërkombëtar dhe kërkesës si rezultat i çrregullimit të vjeljes ose faktorëve të tjerë, anëtarët do t’i venë në dispozicion dhe do t’i japin Këshillit Ndërkombëtar të Ullirit të gjitha të dhënat, statistikat e nevojshme dhe dokumentacionin për vajin e ullirit, vajin e bërsive të ullirit  dhe ullinjtë e tavolinës.
2. Këshilli i anëtarëve në sesionin e tij vjetor do të bëjë një shqyrtim të detajuar të bilanceve të produkteve të ullirit dhe një vlerësim të përgjithshëm të furnizimeve dhe të kërkesës për vajin e ullirit, vajin e bërsive të ullirit dhe ullinjtë e tavolinës, në bazë të informacionit të dhënë nga secili anëtar sipas nenit 36, të çfarëdo informacioni të komunikuar Këshillit Ndërkombëtar të Ullirit nga qeveritë e shteteve jo palë të kësaj Marrëveshjeje, dhe çfarëdo materiali tjetër përkatës në dispozicion të Këshillit Ndërkombëtar të Ullirit për sa më sipër. Këshilli i anëtarëve do të marrë në konsideratë të gjithë informacionin e vënë në dispozicion për të, do të shqyrtojë gjendjen e tij dhe do të bëjë një vlerësim të përgjithshëm të furnizimeve dhe kërkesës për të gjitha produktet e ullirit dhe mund t’u propozojë anëtarëve masa të tilla që i konsideron të dëshirueshme.

Neni 25
Standardizimi i tregjeve për  produktet e ullirit

1. Këshilli Ndërkombëtar i Ullirit do të ndërmarrë studime, me qëllim që t’u bëjë rekomandime anëtarëve për arritjen e një ekuilibri midis prodhimit dhe konsumit, dhe përgjithësisht, për standardizimin e tregut për prodhimet e ullirit në planin afatgjatë nëpërmjet zbatimit të masave të përshtatshme.
2. Me qëllim një standardizim të tillë, Këshilli Ndërkombëtar i Ullirit do të ndërmarrë gjithashtu studime për t’u rekomanduar anëtarëve zgjidhje të përshtatshme për problemet që mund të lindin lidhur me evoluimin e tregut ndërkombëtar për vajin e ullirit, vajin e bërsive të ullirit dhe ullinjtë e tavolinës, nëpërmjet masave të përshtatshme, llogaritë të jenë marrë për disekuilibrat e tregut që rezultojnë nga luhatjet  në prodhim ose nga shkaqe të tjera.
3. Këshilli Ndërkombëtar i Ullirit do të shqyrtojë rrugët dhe mjetet që sigurojnë zgjerimin e tregut ndërkombëtar dhe rritjen e konsumit të  vajit të ullirit dhe ullinjve të tavolinës. Në mënyrë të veçantë ai do t’u bëjë rekomandime të përshtatshme anëtarëve të tjerë lidhur me: 
a) miratimin dhe përdorimin e një kontrate tip ndërkombëtare për transaksionet në vajrat e ullirit,  vajrat e bërsive të ullirit  dhe ullinjtë e tavolinës;
b) krijimin dhe funksionimin e një pajtimi ndërkombëtar dhe zyre arbitrazhi për t’u marrë me çfarëdo mosmarrëveshje që lidhet me transaksionet në vajrat e ullirit,  vajrat e bërsisë së ullirit  dhe ullinjtë e tavolinës;
c) zbatimin e standardeve për karakteristikat fizike, kimike dhe organoleptike të vajrave të ullirit,  vajrave të bërsisë së ullirit dhe ullinjve të tavolinës;
d) vendosjen e metodave uniforme të analizës.
4. Këshilli Ndërkombëtar i Ullirit do të marrë çfarëdo mase që e konsideron të dobishme për eliminimin e konkurrimit të pandershëm në nivel ndërkombëtar, duke përfshirë një konkurrim të tillë nga shtete që nuk janë palë e kësaj Marrëveshjeje ose nga persona të cilët janë shtetas të shteteve të tilla.

PJESA E KATËRT
KLAUZOLAT TEKNIKE

KAPITULLI VII
BASHKËPUNIMI TEKNIK NË SEKTORIN E ULLIRIT

Neni 26
Programet dhe aktivitetet

1. Me qëllim arritjen e objektivave të përgjithshme të parashtruara në nenin 1 që kanë të bëjnë me bashkëpunimin teknik në lidhje me ullinjtë dhe nënproduktet e ullirit, Këshilli Ndërkombëtar i Ullirit, që vepron nëpërmjet këshillit të tij të anëtarëve do të hartojë, promovojë dhe përpunojë programet e aktiviteteve që lidhen me to.
2. Ky bashkëpunim teknik do të përfshijë kultivimin e ullirit, ekstraktimin e vajit të ullirit dhe industrinë e ullinjve për tavolinë. 
3. Këshilli Ndërkombëtar i Ullirit mund të marrë veprim të drejtpërdrejtë për të promovuar një bashkëpunim të tillë teknik.
4. Këshilli Ndërkombëtar i Ullirit mund të vendosë që të kërkojë  bashkëpunimin e organeve publike ose private ose enteve  kombëtare ose ndërkombëtare, për të zbatuar pjesë ose të gjitha klauzolat e këtij kapitulli. Ai mund të japë gjithashtu një kontribut financiar për organet e sipërpërmendura dhe ose/ato që lidhen  brenda kufijve të buxhetit.


Neni 27
Kërkimi dhe zhvillimi

1. Këshilli Ndërkombëtar i Ullirit duke vepruar nëpërmjet këshillit të tij të anëtarëve do të shqyrtojë çfarëdo propozimi për projekte kërkim-dhe-zhvillimi të një interesi të përgjithshëm për anëtarët dhe do të marrë masa të tilla që janë të përshtatshme në këtë fushë.
2. Këshilli Ndërkombëtar i Ullirit mund të kërkojë bashkëpunimin e instituteve kërkimore të specializuara, laboratorëve dhe qendrave për zbatimin, monitorimin, përdorimin dhe përhapjen me përfitim të anëtarëve, të rezultateve të programeve kërkimore dhe të zhvillimit.
3. Këshilli Ndërkombëtar i Ullirit do të ndërmarrë studimet e nevojshme për përfitim  ekonomik që mund të pritet nga zbatimi i  rezultateve të programeve të kërkimit dhe të zhvillimit

Neni 28
Trajnimet dhe operacionet specifike

1. Këshilli Ndërkombëtar i Ullirit, duke vepruar nëpërmjet këshillit të tij të anëtarësisë, do të marrë hapat e nevojshme  për organizimin  e kurseve  rifreskuese të trajnimit  në nivele të ndryshme për ekspertët teknikë në sektorin  e ullirit, në veçanti  për ata anëtarë që janë në vendet në zhvillim.
2. Këshilli Ndërkombëtar i Ullirit do të inkurajojë transferimin e teknologjive të anëtarëve që janë në vendet në zhvillim nga anëtarët  mjaft të avancuar  në kultivimin  e ullirit, ekstraktimin  e vajit të ullirit  dhe teknikat e përpunimit të ullinjve  të tavolinës.
3. Këshilli Ndërkombëtar i Ullirit do të lehtësojë çfarëdo bashkëpunimi teknik që mundëson konsulentët dhe ekspertët të vihen në dispozicion të anëtarëve që kërkojnë  shërbime të tilla.
4. Këshilli Ndërkombëtar i Ullirit do të lehtësojë pjesëmarrjen e delegacioneve dhe ekspertëve  të anëtarëve  në takimet e tij të përgjithshme  ose takimet shkencore–teknike.
5. Në veçanti, këshilli i anëtarëve  do të:
a) kryejë studime  specifike  dhe operacione; 
b) thërrasë ose nxisë zhvillimin e seminareve  ndërkombëtare dhe takimeve;
c) mbledhë informacion teknik dhe do ta qarkullojë  atë tek të gjithë anëtarët;
d) promovojë bashkërendimin e aktiviteteve që lidhen  me bashkëpunimin teknik  ndërmjet anëtarëve  në kultivimin e ullirit, ekstraktimin e vajit  të ullirit  dhe industrisë  së ullinjve të tavolinës  duke përfshirë  veprime brenda kuadrit  të planifikimit  ndërrajonal ose rajonal;

e) promovojë bashkëpunime të tilla dypalëshe  ose shumëpalëshe që mund ta ndihmojnë  Këshillin Ndërkombëtar të Ullirit  në arritjen e objektivave  të kësaj Marrëveshjeje.

KAPITULLI I VIII
MASA TË TJERA

Neni 29
Masa të tjera

Këshilli Ndërkombëtar i Ullirit   do të:
a) nxisë dhe  bashkërendojë studime të përshtatshme dhe kërkime  për vlerën biologjike  të vajit të ullirit  dhe ullinjve të tavolinës,  me referencë të veçantë  për cilësitë e tyre ushqyese  dhe veti të tjera të qenësishme;
b) hartojë së bashku me organe specialistësh, terminologjinë që lidhet me ullirin, standardet  që mbulojnë  produktet e ullirit  dhe metodat e analizave,  si dhe standarde të tjera që lidhen me sektorin e ullirit.
c) marrë çfarëdo masash që janë të përshtatshme  për të hartuar një konspekt të vendosjes  së praktikave të ndershme  tregtare për tregtinë  ndërkombëtare me vajin e ullirit, vajin e bërsive të ullirit  dhe ullinjtë e tavolinës.

PJESA E PESTË 
KLAUZOLA PROMOVUESE

KAPITULLI IX 
PROMOVIMI BOTËROR I KONSUMIT TË  VAJIT TË ULLIRIT DHE ULLINJVE PËR KONSUM

Neni 30
Programet  për të promovuar  konsumin e vajit të ullirit  dhe ullinjve për konsum

1. Anëtarët do të ndërmarrin bashkërisht të zhvillojnë veprimtari të përgjithshme  promovuese për të rritur  konsumin botëror të vajit të ullirit  dhe ullinjve, në bazë të përdorimit  të caktimit  përkatësisht të vajit të ullirit  të ngrënshëm dhe ullinjve  për konsum të përcaktuar në shtojcat B dhe C.
2. Këto veprimtari do të marrin formën e fushatave  edukative  dhe informative  dhe do të kenë  të bëjnë  me karakteristikat organoleptike  dhe kimike  të vajit të ullirit dhe ullinjve për konsum,  si dhe me vetitë e tyre ushqyese, teraupetike  dhe veçori të tjera.
3. Fushatat promovuese kanë qëllim të informojnë  konsumatorët rreth emërtesave, origjinave  dhe burimeve  të vajrave të ullirit  dhe ullinjve për konsum, duke bërë kujdes  që të sigurohet  që as për cilësinë, origjinën ose  burimin të mos promovohet ose jepet përparësi në preferencë  të një tjetri.
4. Programet  e promovimit  që do të ndërmerren  nën këtë nen  do të vendosen  nga këshilli i anëtarëve  në dritën e burimeve  të bëra të përdorshme  për të.
Përparësi  do t’i jepet veprimit kryesisht  në vendet  konsumuese  dhe në ato vende  në të cilat konsumi i vajit të ullirit dhe ullinjve për konsum  ka të ngjarë  të rritet.
5. Burimet e buxhetit  të promovimit  do të përdoren  në dritën e kritereve  vijuese:
a) volumi i konsumit dhe mundësitë  e zhvillimit të tregjeve  ekzistuese;
b) krijimi i tregjeve të reja  për vajin e ullirit  dhe ullinjtë për konsum;
c) të ardhurat e marra nga shpenzimet e promovimit.
6. Këshilli  i anëtarëve  do të administrojë  të gjitha burimet  e alokuara  për qëllime  të përbashkëta  promovimi. Ai do të përgatisë  një vlerësim vjetor të faturave dhe shpenzimeve  që lidhen me këtë promovim  si një shtojcë  e buxhetit  të tij.
7. Në rastin  e një anëtari, organizate ose personi që jep kontribut  vullnetar për kryerjen e veprimit promovues, këshilli i anëtarëve  do të miratojë procedura  që rregullojnë përdorimin  e burimeve  të tilla  brenda  kuadrit të një marrëveshjeje  specifike midis Këshillit Ndërkombëtar  të Ullirit dhe kontribuesve.
8. Këshilli Ndërkombëtar i Ullirit do të jetë përgjegjës  për ekzekutimin  teknik të programeve promovuese, të cilat mund t’u besohen, gjithashtu organeve të specializuara të zgjedhura në përputhje  me rregullat e procedurës.

Neni 31
Etiketa e garantuar ndërkombëtare  e Këshillit Ndërkombëtar të Ullirit

Këshilli  i anëtarëve mund të marrë masa  për zbatimin  e etiketës ndërkombëtare  të garancisë së cilësisë duke siguruar  përputhshmërinë me standardet ndërkombëtare të Këshillit Ndërkombëtar të Ullirit.

PJESA E GJASHTË 
KLAUZOLA TË TJERA

KAPITULLI  X
DETYRIME TË NDRYSHME

Neni 32
Detyrime  të përgjithshme

Anëtarët  nuk zotohen të miratojnë  ndonjë masë  që  nuk pajtohet  me detyrimet e tyre   nën këtë Marrëveshje  ose me objektivat  e përgjithshëm  të  parashtruar në nenin 1.
Neni 33
Detyrimi financiar i anëtarëve

Në përputhje me parimet e përgjithshme të ligjit, detyrimi financiar i secilit anëtar të Këshillit  Ndërkombëtar të Ullirit  dhe  anëtarëve të tjerë  kufizohet  në shkallën e detyrimeve të tij  në bazë të nenit 15 që lidhet me kontributet  për buxhetet  e referuara në të njëjtin nen  dhe nëse sipas rastit, në bazë të nenit 16 që i referohet fondeve administrative.  

Neni 34
Aspektet  mjedisore dhe ekologjike

Anëtarët  duhet të kenë në konsideratë të gjitha aspektet  mjedisore dhe  ekologjike  në të gjitha fazat  e prodhimit  të ullirit dhe të vajit të ullirit  dhe marrin përsipër  të zbatojnë veprime të tilla që mund të gjykohen  të nevojshme nga këshilli i anëtarëve për të përmirësuar ose zgjidhur çfarëdo problemi që  ka të bëjë me këtë sferë. 

Neni 35
Nxitja e tregtisë  ndërkombëtare dhe konsumit

Anëtarët marrin përsipër  të  miratojnë  të gjithat masat e përshtatshme  për të lehtësuar  tregtinë, të nxisin konsumin e vajit të ullirit  dhe ullinjve të tavolinës dhe të sigurojnë  zhvillimin e rregullt  të tregtisë ndërkombëtare në këto produkte. Për këtë qëllim ato marrin përsipër të pajtohen me parimet, rregullat dhe udhëzimet që kanë miratuar në forume kompetente ndërkombëtare.

Neni 36
Informacioni

Anëtarët marrin përsipër  t’i vënë në dispozicion dhe t’i japin Këshillit Ndërkombëtar të Ullirit  të gjitha statistikat, të dhënat  dhe dokumentacionin  që i nevojitet atij  në përmbushjen e funksioneve të tij në bazë të kësaj Marrëveshjeje dhe në mënyrë të veçantë çfarëdo informacioni  që ai kërkon  për të  vendosur ekuilibrat  për vajrat e ullirit, vajrat e bërsisë së ullirit  dhe për të pasur njohuri për politikat kombëtare të anëtarëve për produktet e ullirit.   

KAPITULLI XI
MOSMARRËVESHJET DHE ANKIMIMET

Neni 37
Mosmarrëveshjet dhe ankimimet

1. Çfarëdo mosmarrëveshje që ka të bëjë me interpretimin ose zbatimin e kësaj Marrëveshjeje e ndryshme nga një mosmarrëveshje sipas nenit 23, dhe e cila nuk është zgjidhur  me negocim, me kërkesën e palës që është palë e  mosmarrëveshjes, do t’i referohet  këshillit të anëtarëve, i cili do të marrë një vendim  në mungesë të anëtarit përkatës, pasi ka kërkuar një opinion, dhe kur është e përshtatshme  nga një panel këshillimor, përbëra  dhe detajet operative  të së cilit do të  parashtrohen në rregullat e procedurës. 
2. Një opinion i bazuar nga paneli këshillimor do t’i paraqitet këshillit të anëtarëve, i cili  në të gjitha rrethanat do të  zgjidhë mosmarrëveshjen  pasi të ketë shqyrtuar të gjitha faktet përkatëse.
3. Çdo ankimim që një anëtar ka dështuar të plotësojë detyrimin e tij në bazë të kësaj Marrëveshjeje, me kërkesën  e anëtarit që bën  ankimimin, do t’i referohet këshillit të anëtarëve, i cili do të marrë  një vendim në mungesë  të anëtarit  në fjalë  pas konsultimit  të anëtarëve  përkatës dhe pas kërkimit të  një opinioni, kur është e përshtatshme, nga   paneli  këshillimor  që i referohet paragrafit  1 të këtij neni.
4. Nëse  këshilli i anëtarëve  konstaton që një anëtar ka kryer  një shkelje të kësaj marrëveshjeje, ai mundet   gjithashtu t’i ngarkojë sanksione që variojnë  nga një paralajmërim i thjeshtë  për pezullimin e së drejtës së anëtarit  për të marrë pjesë  në vendimet e këshillit të anëtarëve deri sa ai  të ketë plotësuar  detyrimet e tij, ose në përputhje me procedurën  e hartuar nën nenin 45, përjashton anëtarin nga pjesëmarrja  në Marrëveshje.
Anëtari në fjalë do të ketë të drejtën e rekursit në shkallën e fundit, në Gjykatën Ndërkombëtare të Drejtësisë. 

KAPITULLI XII 
KLAUZOLA PËRFUNDIMTARE

Neni 38
Depozitari

Qeveria e Spanjës  është caktuar si depozitare e kësaj Marrëveshjeje. 

Neni 39
Nënshkrimi, ratifikimi, pranimi dhe miratimi

1. Kjo Marrëveshje  do të jetë e hapur për nënshkrim  në Madrid me Qeverinë e Spanjës nga data 15 qershor deri më 31 dhjetor 2005 përfshirë qeveritë e ftuara në Konferencën e Kombeve të Bashkuara  për negocimin e një marrëveshjeje  pasardhëse për Marrëveshjen Ndërkombëtare  për Vajin  e Ullirit dhe Ullinjtë e Tavolinës, 1986, e amenduar dhe e zgjeruar, 1993.
2. Çdo qeveri  e referuar në paragrafin 1 të  këtij neni mundet:
a) në kohën e nënshkrimit  të kësaj Marrëveshjeje, të deklarojë  që me një nënshkrim të tillë ajo shpreh  pëlqimin  të lidhet me këtë Marrëveshje (nënshkrimi  përfundimtar); ose 
b) pas nënshkrimit të Marrëveshjes, ratifikon, pranon ose e miraton atë nëpërmjet depozitimit  të një instrumenti  për këtë qëllim te depozitari. 
Kjo Marrëveshje do të jetë e hapur  për nënshkrim, ratifikim, pranim ose miratim nga Komuniteti Europian.
3. Instrumentet e ratifikimit, pranimit ose miratimit do të depozitohen pranë depozitarit. 

Neni 40
Aderimi

1. Çdo shtet mund të aderojë në këtë Marrëveshje me kushtet e vendosura  nga Këshilli Ndërkombëtar i Ullirit, që vepron nëpërmjet  këshillit të anëtarëve, i cili do të përfshijë një numër aksionesh pjesëmarrjeje dhe një afat kohor për depozitimin  e instrumenteve të aderimit. Këshilli i anëtarëve  mundet megjithatë, të zgjasë afatet kohore për qeveritë të cilat nuk janë në gjendje  të pranojnë  afatin kohor  të vendosur në kushtet e aderimit.
Pas aderimit, një shtet do të çmohet që të renditet në shtojcën A të kësaj Marrëveshjeje, së bashku me aksionet e pjesëmarrjes të parashtruara në kushtet  e aderimit. 

Neni 41
Njoftimi i zbatimit të përkohshëm

1. Një qeveri nënshkruese, e cila synon ta ratifikojë, pranojë ose miratojë këtë Marrëveshje ose një qeveri, për  të cilën këshilli i anëtarëve  ka vendosur kushtet  për aderim, por i cili nuk është në gjendje të depozitojë instrumentin e tij, mundet, në çfarëdo kohe ta njoftojë depozitarin që ai ta zbatojë këtë Marrëveshje në mënyrë të përkohshme kur ajo  hyn në fuqi në përputhje me nenin 42 ose nëse ajo është  tashmë në fuqi, në një datë të specifikuar.
2. Një qeveri e cila ka njoftuar  në bazë të paragrafit 1 të këtij  neni që ajo do ta zbatojë  këtë Marrëveshje kur hyn në fuqi, ose, nëse ajo është tashmë në fuqi, në një datë të specifikuar, nga kjo kohë do të jetë një anëtar i përkohshëm deri sa të depozitojë instrumentin e saj të ratifikimit, pranimit, miratimit ose aderimit dhe kështu bëhet një anëtare.  



Neni 42
Hyrja në fuqi

1. Kjo Marrëveshje do të hyjë në fuqi përfundimisht ditën kur  të paktën 5 qeveri ndërmjet atyre të përmendura në shtojcën A të kësaj Marrëveshjeje, dhe duke llogaritur të paktën 90 për qind të aksioneve të pjesëmarrjes, kanë nënshkruar këtë Marrëveshje  përfundimisht ose e kanë  ratifikuar, pranuar ose miratuar atë, ose kanë aderuar në të.
2. Nëse  më 1 janar të vitit  2006 kjo Marrëveshje nuk ka hyrë në fuqi në përputhje me  paragrafin 1 të këtij neni, ajo  do të hyjë në fuqi në mënyrë të përkohshme  në qoftë se nga kjo datë 5 qeveri që plotësojnë kërkesat e përqindjes  të paragrafit 1 të këtij neni  kanë nënshkruar  këtë Marrëveshje përfundimisht ose e kanë ratifikuar, pranuar ose miratuar atë ose kanë njoftuar depozitarin që ato do ta zbatojnë  këtë Marrëveshje në mënyrë të përkohshme.
3. Nëse  më 1 janar të vitit  2006, kërkesat për hyrjen në fuqi në bazë  të paragrafit 1 ose paragrafit 2 të këtij neni nuk janë plotësuar, depozitari do t’i ftojë ato qeveri që e kanë nënshkruar këtë Marrëveshje  përfundimisht  ose e kanë ratifikuar, pranuar ose miratuar atë, ose kanë njoftuar që do ta zbatojnë këtë marrëveshje në mënyrë  të përkohshme, të vendosin nëse do ta sjellin  këtë Marrëveshje  në fuqi  përfundimisht ose në mënyrë të përkohshme ndërmjet tyre, tërësisht  ose pjesërisht, në një datë  që mund të caktojnë.
4. Për çdo qeveri e cila nuk ka njoftuar depozitarin në bazë të nenit 41 që ajo do ta zbatojë  këtë Marrëveshje  në mënyrë  të përkohshme dhe për të cilën depoziton një instrument ratifikimi, pranimi, miratimi ose aderimi pas hyrjes në fuqi të kësaj Marrëveshjeje, kjo Marrëveshje do të hyjë në  fuqi në datën e depozitimit.

Neni 43
Amendimi

1. Këshilli Ndërkombëtar i Ullirit, duke vepruar nëpërmjet këshillit të anëtarëve, mund t’u rekomandojë anëtarëve  amendime  të kësaj Marrëveshjeje.
2. Amendamenti i propozuar do të miratohet nga këshilli i anëtarëve, në përputhje  me nenin 9 të Marrëveshjes  dhe do të hyjë në fuqi  për të gjithë anëtarët 90 ditë  pasi depozitari të ketë marrë njoftimin e vendimit të këshillit të anëtarëve.

Neni 44
Tërheqja

1. Çdo anëtar mund të tërhiqet  nga kjo Marrëveshje  në çfarëdo kohe  pas hyrjes  në fuqi të kësaj Marrëveshjeje, duke i dhënë njoftim me shkrim  depozitarit. Anëtari do ta informojë  njëkohësisht me shkrim Këshillin Ndërkombëtar të Ullirit  për veprimin që ai ka marrë.
2. Tërheqja në bazë të këtij  neni do të bëhet efektive 90 ditë pasi njoftimi të jetë marrë nga depozitari.
Neni 45
Përjashtimi

Pa cenuar nenin 37, nëse këshilli i anëtarëve  vendos që çdo anëtar është në shkelje  të detyrimit të tij në bazë të kësaj Marrëveshjeje dhe vendos më tej që kjo shkelje cenon në shkallë të konsiderueshme operacionin  e kësaj Marrëveshjeje, mundet,  me vendim të  arsyetuar të anëtarëve  të tjerë, të marrë në mungesë  të anëtarit  të interesuar, ta përjashtojë  atë anëtar  nga kjo Marrëveshje. Këshilli Ndërkombëtar i Ullirit  do ta njoftojë  menjëherë  depozitarin  për vendimin e tij.
Anëtari në fjalë  do të pushojë së qeni palë e kësaj Marrëveshjeje 30 ditë pas datës  së vendimit të këshillit të anëtarëve.





Neni 46
Shlyerja e llogarive

1. Këshilli i anëtarëve  do të përcaktojë  çfarëdo shlyerje të llogarive,  të cilat ai i çmon  të barasvlefshme,  duke marrë  në konsideratë  të gjitha angazhimet që përfshijnë pasoja ligjore për Këshillin Ndërkombëtar të Ullirit  dhe që do të ketë  pasoja  në kontributet e një anëtari i cili është tërhequr nga kjo Marrëveshje ose është përjashtuar nga Këshilli Ndërkombëtar i Ullirit, ose përndryshe  ka pushuar së qeni Palë  e kësaj Marrëveshjeje, si dhe gjithashtu koha  e nevojitur për të siguruar një tranzicion  të mjaftueshëm, në veçanti kur angazhime të tilla  kanë përfunduar.
Pavarësisht nga klauzolat e nënparagrafëve  të mësipërm një anëtar i tillë do të jetë i detyruar të paguajë çfarëdo shume që i detyrohet Këshillit Ndërkombëtar të Ullirit lidhur me periudhën gjatë së cilës  ai ka qenë anëtar.
2. Deri në përfundimin e kësaj Marrëveshjeje, asnjë anëtari, të referuar në paragrafin 1 të këtij neni, nuk  do t’i jepet e drejta për ndonjë pjesë të të ardhurave të likuidimit  ose  asete  të tjera të Këshillit Ndërkombëtar  të Ullirit, ose do të ngarkohet me ndonjë pjesë  të defiçitit, nëse ka, të Këshillit Ndërkombëtar të Ullirit.  

Neni 47
Kohëzgjatja, zgjatja, zgjerimi dhe përfundimi

1. Kjo Marrëveshje do të mbesë në fuqi deri më 31 dhjetor 2014, nëse Këshilli Ndërkombëtar i Ullirit  që vepron nëpërmjet këshillit të anëtarëve, nuk vendos ta zgjasë atë, ta zgjerojë, ta rinovojë  ose ta përfundojë  përpara  në përputhje me klauzolat e këtij neni.
2. Këshilli Ndërkombëtar i Ullirit  duke vepruar nëpërmjet këshillit të tij të anëtarëve, mund të vendosë ta zgjasë këtë Marrëveshje  jo më shumë  se dy periudha  prej dy vitesh secila. Çdo anëtar i cili nuk pranon ndonjë zgjatje të tillë  të kësaj Marrëveshjeje do ta informojë  Këshillin  Ndërkombëtar të Ullirit  dhe do të pushojë së qeni Palë e kësaj Marrëveshjeje  nga fillimi i periudhës së  zgjatjes.
3. Nëse para 31 dhjetorit të vitit  2014 ose përpara përfundimit të një periudhe  zgjatjeje të referuar në paragrafin 2 të këtij neni, sipas rastit, një marrëveshje e re ose një  protokoll për zgjerimin e kësaj Marrëveshjeje  është negociuar, por nuk ka hyrë në fuqi ose përfundimisht  ose në mënyrë të përkohshme, kjo Marrëveshje do të mbesë në fuqi përtej datës së saj të përfundimit derisa  një marrëveshje e re  ose protokoll hyn në fuqi, me kusht që periudha  e një zgjatjeje  të tillë të mos tejkalojë 12 muaj.
4. Këshilli Ndërkombëtar i Ullirit  që vepron nëpërmjet këshillit të anëtarëve, mundet në çdo  kohë të vendosë  ta përfundojë  këtë Marrëveshje  me fuqi nga kjo datë, siç mund të jetë përcaktuar.
5. Pavarësisht skadimit ose përfundimit të kësaj Marrëveshjeje, Këshilli Ndërkombëtar i Ullirit  do të vazhdojë  të jetë  për aq kohë  sa  të jetë  e nevojshme  për qëllimin e kryerjes së  likuidimit të Këshillit Ndërkombëtar të Ullirit, duke përfshirë  shlyerjen e llogarive, dhe do të ketë për një  periudhë  të tillë  kompetencat dhe funksionet që mund të jenë të nevojshme  për këto qëllime.
6. Këshilli Ndërkombëtar i Ullirit do ta njoftojë depozitarin për çdo vendim të marrë sipas këtij neni.

Neni 48
Rezervat

Nuk do të bëhet asnjë rezervë në lidhje me ndonjë prej klauzolave të kësaj Marrëveshjeje.
Në dëshmi sa më sipër, nënshkruesit, duke qenë të autorizuar rregullisht, kanë vendosur nënshkrimin e tyre sipas kësaj Marrëveshjeje në datat e specifikuara.
Bërë në Gjenevë më 29 prill 2005, ndërsa tekstet e k ësaj Marrëveshjeje në gjuhën arabe, angleze, frënge, italiane dhe spanjolle janë njëlloj autentike.





	Algjeria ……………………………………………………………………………….………
	13 

	Komuniteti Europian ……………………………….…………………………………………
	783

	Kroacia …………………………………………….. …………………………………………
	5

	Egjipti …………………………………………………………………………………………
	9

	Irani (Republika Islamike e) ………………………..…………………………………………
	5

	Izraeli ……………………………………………….…………………………………………
	5

	Libia ………………………………………………..………………………………………….
	5

	Jordania …………………………………………….………………………………………….
	8

	Libani ………………………………………………………………………………………….
	5

	Maroku ……………………………………………..………………………………………….
	27

	Mali i Zi …………………………………………….…………………………………………
	5

	Republika Arabe e Sirisë …………………………..………………………………………….
	52

	Serbia ……………………………………………….…………………………………………
	5

	Tunizia ……………………………………………..…………………………………………
	73

	
	Totali.1 000



SHTOJCA A

Aksionet e pjesëmarrjes në buxhetet e organizatës, të vendosura në përputhje  me nenin 8[footnoteRef:6] [6:  Llogaritjet janë bazuar në prodhimin mesatar për periudhën 1999/2000 -2004/2005 dhe në mesataren  e eksporteve për periudhën 2000-2005.] 


SHTOJCA B

Emërtimet  dhe përcaktimet e vajrave të ullirit dhe vajrave të bërsisë  së ullinjve 
Emërtimet e kategorive të ndryshme të vajrave  të ullirit  dhe vajrave të bërsisë së ullirit  janë dhënë  më poshtë  me përcaktimin  korrespondues të çdo emërtimi.
I. Vaj ulliri  është vaji që merret  vetëm nga fruti  i pemës së ullirit, me përjashtimin e vajrave  që merren  duke përdorur solvent ose procese  riesterifikimi dhe çfarëdo përzierje  me vajra të llojeve të tjera. Ai është emërtuar si vijon:
A. Vaj ulliri verxhin: vajra të cilat janë marrë  nga fruti i pemës së ullirit  vetëm nga mjete  mekanike ose të tjera  fizike nën kushte të veçanta termale  që nuk të çojnë në prishjen e vajit  dhe të cilat nuk i janë nënshtruar  ndonjë përpunimi veçse  larjes, dekantimit, centrifugimit  dhe filtrimit. Vajrat e ullirit verxhin do të  klasifikohen dhe emërtohen si vijon:
a) Vajrat verxhin  të përshtatshme  për konsum  ashtu siç janë:
i) Vaj ulliri ekstra verxhin: vaj ulliri  verxhin, i cili ka një aciditet  të lirë, shprehur në acide oleik, jo më shumë se 0.8 gram për 100 gram dhe karakteristika të tjera që  korrespondojnë  me ato  të hartuara  për këtë kategori;
ii) Vaj ulliri verxhin: Vaj ulliri verxhin, i cili  ka një aciditet të lirë, të shprehur  si acid oleik  jo më shumë se 2.0 gram për 100 gram  dhe karakteristika të tjera të cilat korrespondojnë  me ato të hartuara për këtë kategori;
iii) Vaj ulliri verxhin i zakonshëm: vaj ulliri verxhin i cila ka një aciditet të lirë, të shprehur si acid oleik, jo më shumë se  3.3 gram  për 100 gram dhe karakteristika të tjera  të cilat korrespondojnë  me ato të hartuara  për këtë kategori[footnoteRef:7]. [7:  Ky produkt mund t’i shitet drejtpërdrejt konsumatorit vetëm nëse lejohet në vendin e shitjes me pakicë. 
Nëse nuk lejohet, emërtimi i këtij produkti duhet të pajtohet me dispozitat ligjore të vendit të interesuar.] 

b) Vaj ulliri verxhin  që nuk përshtaten  për konsum ashtu siç janë:
Vaj ulliri verxhin  lampant: vaj ulliri verxhin,  i cili ka një aciditet të lirë, të shprehur si acid oleik, më shumë se 3.3 gram për 100 gramë  dhe /ose  karakteristikat  organoleptike  dhe karakteristikat e tjera  të cilat korrespondojnë  me ato të hartuara për këtë kategori. Ai përdoret për  rafinim, për  t’u përdorur për konsum njerëzor ose  për përdorim teknik,
B. Vaj ulliri i rafinuar: vaj ulliri i marrë nga rafinimi i vajrave verxhin.
Ai ka një aciditet të lirë të shprehur  si acid oleik, jo më shumë se  0.3 gram për 100 gramë  dhe karakteristikat e tij të tjera  i korrespondojnë  me ato të hartuara  për këtë kategori[footnoteRef:8]. [8:  Ky produkt mund t’i shitet drejtpërdrejt konsumatorit vetëm nëse lejohet në vendin e shitjes me pakicë.] 

C. Vaj ulliri: vaj që përbëhet  nga një  përzierje  vaji ulliri  dhe vajra  ulliri të përshtatshëm për konsum  siç janë. Ai ka një  aciditet të lirë, të shprehur  si acid oleik  jo më shumë  se 1 gram  për 100 gramë  dhe karateristikat e tjera të tij  korrespondojnë me ato  të hartuara për këtë kategori[footnoteRef:9]. [9:  Vendi i shitjes me pakicë mund të kërkojë një emërtim më specifik.] 

II. Vaj bërsie ulliri  është vaji i marrë nga  përpunimi i bërsive  të ullirit  me solvent  ose trajtime të tjera  fizike, me përjashtimin e vajrave të marra  nga  proceset e riesterifikimit dhe të çfarëdo përzierjeje  me vajra të llojeve të tjera. Ai klasifikohet si vijon :
A. Vaj bërsie ulliri i papërpunuar: vaj bërsie ulliri,  karakteristikat e të cilit  janë hartuar për këtë kategori. Ai është  destinuar për  rafinim, për përdorim, për konsum njerëzor  ose  i destinuar për  përdorim teknik.
B. Vaj bërsie ulliri  i rafinuar: vaj i marrë nga rafinimi i vajit të papërpunuar të bërsisë së ullirit. Ai ka një aciditet të  lirë të shprehur  si acid oleik, jo më shumë se 0.3 gram për 100 gram  dhe karakteristikat e tij të tjera korrespondojnë me ato të hartuara  për këtë kategori [footnoteRef:10]. [10:  Ky produkt mund t’i shitet drejtpërdrejt konsumatorit vetëm nëse lejohet në vendin e shitjes me pakicë.] 

C. Vaj bërsie ulliri :vaj  që përbëhet nga një përzierje  e vajit  të bërsisë së ullirit të rafinuar  dhe vajrave  të ullirit verxhin që është i përshtatshëm për konsum ashtu siç janë. Ai ka një aciditet të lirë, të shprehur si acid oleik, jo më shumë se 1 gram për 100 gramë dhe karakteristikat e tjera  korrespondojnë me ato të hartuara për këtë kategori.
Në asnjë rast kjo përzierje  nuk do të quhet ”vaj ulliri.”[footnoteRef:11] [11:  Vendi i shitjes me pakicë mund të kërkojë një emërtim më specifik.] 


SHTOJCA C
Tipet dhe  përkufizimet  e ullinjve të tavolinës 

Ullinjtë e tavolinës  do të klasifikohen  në një  nga tipet e mëposhtme. 
i) Ullinj jeshil: frutat e vjelura gjatë periudhës  së pjekjes para ngjyrosjes  dhe kur ato kanë arritur  madhësinë  normale. Ato mund të ndryshojnë  në ngjyrë  nga jeshile  në ngjyrën e verdhë të kashtës.
ii): Ullinj që ndryshojnë ngjyrë: frutat e vjelura para fazës  së pjekjes  së plotë  është arritur, me ndryshim ngjyre. Ato mund të ndryshojnë  në ngjyrë nga rozë në ngjyrë  rozë vere ose kafe. 
iii) Ullinjtë e zinj: frutat e vjelura kur janë  plotësisht të pjekura para arritjes  së pjekjes  së plotë. Ato mund të ndryshojnë  në ngjyrë  nga e kuqe  në të zezë  në ngjyrë vjollcë e zezë, ngjyrë vjollcë e thellë, e zezë në jeshile ose ngjyrë gështenjë e thellë.

LIGJ 
Nr.10 030, datë 11.12.2008

PËR RATIFIKIMIN E “MARRËVESHJES NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE QEVERISË SË REPUBLIKËS FEDERALE TË GJERMANISË PËR MBROJTJEN E NDËRSJELLË TË INFORMACIONEVE TË KLASIFIKUARA”

Në mbështetje të neneve 78, 83 pika 1 dhe 121 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI: 

Neni 1

Ratifikohet “Marrëveshja ndërmjet Këshillit të Ministrave të Republikës së Shqipërisë dhe Qeverisë së Republikës Federale të Gjermanisë për mbrojtjen e ndërsjellë të informacioneve të klasifikuara”.
Neni 2

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.5981, datë 29.12.2008 të Presidentit të Republikës së Shqipërisë, 
Bamir Topi


MARRëVESHJE 
NDëRMJET KëSHILLIT Të MINISTRAVE Të REPUBLIKëS Së SHQIPëRISë  DHE QEVERISë Së REPUBLIKëS FEDERALE Të GJERMANISë PëR MBROJTJEN RECIPROKE Të Informacioneve të klasifikuara 

Këshilli i Ministrave i Republikës së Shqipërise dhe Qeveria e Republikës Federale të Gjermanisë,
me synimin për të garantuar mbrojtjen e informacioneve të klasifikuara, të cilat shkëmbehen midis autoriteteve kompetente të Republikës së Shqipërisë dhe të Republikës Federale të Gjermanisë, si dhe me kontraktues në territorin e shtetit të Palës tjetër Kontraktuese ose midis kontraktuesish të të dyja Palëve Kontraktuese,
të shtyra nga dëshira për të krijuar dispozita ligjore për mbrojtjen reciproke të informacioneve të klasifikuara, të cilat gjejnë zbatim në të gjitha marrëveshjet për bashkëpunim dhe në kontratat, të cilat sjellin me vete një shkëmbim të informacioneve të klasifikuara,
kanë rënë dakord si më poshtë vijon:

Neni 1
Përkufizime

1) Sipas kuptimit të kësaj Marrëveshjeje
1. Informacione të klasifikuara janë:
a) në Republikën e Shqipërisë:
“Sekret shtetëror” do të thotë informacion i klasifikuar, ekspozimi i paautorizuar i të cilit mund të rrezikojë sigurimin kombëtar.
“Sigurim kombëtar” do të thotë mbrojtja e pavarësisë, integritetit territorial, rendit kushtetues të Republikës së Shqipërisë dhe marrëdhënieve të saj me vende të huaja;
b) në Republikën Federale të Gjermanisë:
fakte, objekte ose njohuri që duhen mbajtur sekret në interesin publik, pavarësisht nga forma e paraqitjes së tyre. Në përputhje me nevojën që kanë për t’u mbrojtur ato klasifikohen nga një instancë zyrtare ose me porosi të saj.
2) Një porosi lidhur me informacion të klasifikuar 
është një kontratë ndërmjet një autoriteti ose një sipërmarrjeje nga shteti i njërës Palë Kontraktuese (porosidhënësi) dhe një sipërmarrjeje nga shteti i Palës tjetër Kontraktuese (kontraktuesi); në kuadër të një marrëveshjeje të këtij lloji, informacione të klasifikuara prej shtetit të porosidhënësit duhet t’i lihen kontraktuesit, të zhvillohen nga kontraktuesi ose të bëhen të shfrytëzueshme për bashkëpunëtorët e tij, të cilët duhet të kryejnë punë në institucionet e porosidhënësit.
2) Për nivelet e klasifikimit të informacionit vlejnë këto përkufizime:
1. Në Republikën e Shqipërisë informacionet e klasifikuara përkufizohen si më poshtë:
a) “Tepër sekret”, kur ekspozimi i paautorizuar mund t’i shkaktojë dëme, veçanërisht të rënda sigurisë kombëtare;
b) “Sekret”, kur ekspozimi i paautorizuar mund t’i shkaktojë dëme serioze sigurisë kombëtare;
c) “Konfidencial”, kur ekspozimi i paautorizuar mund t’i shkaktojë dëme sigurisë kombëtare;
d) “I kufizuar”, kur ekspozimi i paautorizuar mund të dëmtojë veprimtarinë ose efektivitetin e institucioneve shtetërore në fushën e sigurisë kombëtare.
2. Në Republikën Federale të Gjermanisë informacionet e klasifikuara përkufizohen si më poshtë:
a) STRENG GEHEIM, kur ekspozimi i këtij informacioni te personat e paautorizuar mund të rrezikojë ekzistencën e Republikës Federale të Gjermanisë ose interesa me rëndësi jetësore të Republikës Federale të Gjermanisë ose të njërit prej landeve të saj;
b) GEHEIM, kur ekspozimi i këtij informacioni te personat e paautorizuar mund të rrezikojë sigurinë e Republikës Federale të Gjermanisë ose të njërit prej landeve të saj ose mund të dëmtojë rëndë interesat e tyre;
c) VS-VERTRAULICH, kur ekspozimi i këtij informacioni te personat e paautorizuar mund të dëmtojë interesat e Republikës Federale të Gjermanisë ose të njërit prej landeve të saj;
d) VS-NUR FÜR DEN DIENSTGEBRAUCH, kur ekspozimi i këtij informacioni te personat e paautorizuar mund të jetë i disfavorshëm për interesat e Republikës Federale të Gjermanisë ose të njërit prej landeve të saj.

Neni 2 
Krahasueshmëria

Palët Kontraktuese vendosin që janë të krahasueshme këto nivele së ruajtjes të informacionit të klasifikuar:

Republika e Shqipërisë			Republika Federale e Gjermanisë
TEPËR SEKRET				STRENG GEHEIM
SEKRET					GEHEIM
KONFIDENCIAL				VS-VERTRAULICH
I KUFIZUAR					VS-NUR FÜR DEN DIENSTGEBRAUCH

Neni 3
Shenjëzimi

1. Informacionet e klasifikuara të transmetuara shenjëzohen nga autoriteti që mban kompetencën për marrësin e tyre ose me porosi të këtij autoriteti, në përputhje me nivelin e klasifikimit të informacionit të krahasueshëm sipas nenit 2.
2. Detyrimi për shenjëzim vlen edhe për informacione të klasifikuara, të cilat krijohen rishtaz në shtetin marrës në lidhje me porositë, që kanë të bëjnë me informacion të klasifikuar, dhe për kopje të prodhuar në shtetin marrës.
3. Me kërkesë të autoritetit kompetent të shtetit të origjinës, nivelet e ruajtjes së informacionit të klasifikuar ndryshohen ose shfuqizohen nga autoriteti kompetent për marrësin e informacionit përkatës të klasifikuar ose me porosi të këtij autoriteti. Autoriteti kompetent i shtetit të origjinës ia njofton autoritetit kompetent të Palës tjetër Kontraktuese qëllimin e tij për të ndryshuar ose shfuqizuar nivelin e klasifikimit të informacionit, gjashtë javë përpara.


Neni 4
Masat e brendshme shtetërore

1. Palët Kontraktuese, në kuadër të dispozitave ligjore të brendshme, marrin të gjitha masat e nevojshme për të garantuar ruajtjen e informacioneve të klasifikuara, të cilat krijohen, shkëmbehen ose ruhen në bazë të kësaj Marrëveshjeje. Ato  u sigurojnë këtyre informacioneve të klasifikuara, më e pakta, ruajtje të barabartë me atë që Pala tjetër Kontraktuese kërkon për informacione të veta të klasifikuara të një shkalle të krahasueshme të ruajtjes së informacionit të klasifikuar.
2. Informacionet e klasifikuara përdoren ekskluzivisht për qëllimin e përcaktuar. Palës tjetër Kontraktuese i ndalohet t’i bëjë të njohura informacionet e klasifikuara, t’i përdorë dhe të lejojë publikimin ose përdorimin e tyre, me përjashtim të rastit kur kjo ndodh për qëllimet dhe me kufizimet eventuale, të cilat janë përcaktuar prej ose me porosi të Palës Kontraktuese të origjinës. Për përjashtim nga ky rregull, Pala e origjinës e informacionit të klasifikuar duhet të ketë dhënë aprovim me shkrim.
3. Në informacionet e klasifikuara duhet t’u lejohet aksesi vetëm personave, që për shkak të detyrave të tyre plotësojnë kushtin “Njohuri vetëm në rast nevoje“ dhe të cilët, me përjashtim të rastit të informacioneve të klasifikuar VS-NUR FÜR DEN DIENST-GEBRAUCH/I KUFIZUAR, janë të autorizuar të kenë akses në informacione të klasifikuara të një niveli të krahasueshëm të ruajtjes së informacionit të klasifikuar. Autorizimi presupozon një kontroll paraprak sigurie, i cili duhet të jetë, më e pakta, aq i rreptë sa ai që kryhet për të mundësuar aksesin në informacione të brendshme shtetërore të klasifikuara të një shkalle të krahasueshme të ruajtjes së informacionit të klasifikuar.
4. Aksesi në informacionet e klasifikuara të nivelit të ruajtjes VS VERTRAU /LICH/KONFIDENCIAL dhe më lart i një personi me shtetësi të vetme të njërës Palë Kontraktuese mundësohet pa miratimin paraprak të Palës Kontraktuese të Origjinës.
5. Kontrollet e sigurisë e shtetasit e Palës Kontraktore, të cilët janë me rezidencë në vendin e vet dhe kanë nevojë atje për akses në informacione të klasifikuara, ndërmerren nga organet e sigurisë kombëtare, përkatësisht prej autoriteteve të ngarkuara të sigurisë ose prej autoriteteve të tjera kompetente.
6. Kontrollet e sigurisë të shtetasve të njërës Palë Kontraktuese, të cilët janë me rezidencë të ligjshme në vendin e Palës tjetër Kontraktuese dhe që aplikojnë atje për një veprimtari që kërkon akses tek informacioni i klasifikuar, kryhen nga autoriteti kompetent i sigurisë i këtij shteti, e paralelisht me këtë, në rast nevoje merren informacione sigurie nga jashtë.
7. Palët Kontraktuese kujdesen brenda territorit të shtetit të tyre për kryerjen e inspektimeve të nevojshme të sigurisë dhe respektimin e kësaj Marrëveshjeje.
8. Për mbrojtjen e informacioneve të klasifikuara të nivelit VS-NUR FÜR DEN DIENSTGEBRAUCH/I KUFIZUAR, nenet 5 dhe 6 të kësaj Marrëveshjeje nuk gjejnë zbatim.

Neni 5
Dhënia e porosisë lidhur me informacion të klasifikuar

1. Para dhënies së një porosie lidhur me informacion të klasifikuar, Pala Kontraktuese merr përmes autoritetit të saj kompetent, prej autoritetit kompetent për Palën tjetër Kontraktuese, një dokument sigurie, në mënyrë që të sigurohet, që kontraktuesi i planifikuar i nënshtrohet mbikëqyrjes për ruajtjen e informacionit të klasifikuar nga autoriteti kompetent i vendit të tij dhe që të sigurohet që ai i ka marrë masat e nevojshme të ruajtjes së informacionit të klasifikuar për të zbatuar kontratën. Për rastin kur për një kontraktues nuk zbatohet ende përkujdesja për ruajtjen e informacionit të klasifikuar, mund të bëhet kërkesë përkatëse.
2. Një dokument sigurie duhet marrë edhe në ato raste, kur një sipërmarrjeje i kërkohet dhënia e një oferte dhe në kuadër të procedurës së tenderimit duhen përcjellë, që para dhënies së kontratës, informacione të klasifikuara.
3. Në rastet e paragrafëve 1 dhe 2 gjen zbatim kjo procedurë:
1. Kërkesat për lëshimin e një dokumenti sigurie për kontraktues nga shteti i Palës tjetër Kontraktuese përmbajnë të dhëna për projektin, si dhe mënyrën, përmasat dhe nivelin e ruajtjes së informacioneve të klasifikuara, të cilat parashikohet t’i lihen për përdorim kontraktuesit ose që krijohen tek ai.
2. Dokumentet e sigurisë, krahas përshkrimit të plotë të ndërmarrjes, adresës së saj postare, emrit të personit përgjegjës për çështjet e sigurisë, numrin e telefonit dhe faksit dhe në rast nevoje edhe adresën e e-mailit, duhet të përmbajë të dhëna veçanërisht për atë, se në ç’masë, si dhe deri në cilin nivel të klasifikimit të informacionit janë marrë masat e sigurimit nga ndërmarrja respektive në bazë të rregullave të brendshme për ruajtjen e sekretit.
3. Autoritetet kompetente të Palëve Kontraktuese njoftojnë njëra-tjetrën, nëse ndryshon gjendja faktike mbi të cilat lëshohen dokumentet e sigurisë.
4. Shkëmbimi i këtyre njoftimeve midis autoriteteve kompetente të Palëve Kontraktuese kryhet në gjuhën e vendit të autoritetit që duhet të marrë njoftimet ose në gjuhën angleze.
5. Dokumentet e sigurisë dhe kërkesat për lëshimin e dokumenteve të sigurisë drejtuar autoriteteve kompetente të Palëve Kontraktuese duhet të transmetohen me shkrim.

Neni 6
Zbatimi i porosive lidhur me informacion të klasifikuar

1. Porositë, lidhur me informacion të klasifikuar, duhet të përmbajnë një klauzolë të ruajtjes së informacionit të klasifikuar, sipas së cilës kontraktuesi ka detyrimin që të marrë masat e nevojshme për mbrojtjen e informacioneve të klasifikuara në përputhje me rregullat e brendshme për ruajtjen e sekretit.
2. Klauzola e ruajtjes së informacionit të klasifikuar duhet të përfshijë edhe këto përcaktime:
1. përkufizimin e konceptit “Informacione të klasifikuara” dhe të shenjëzimeve të krahasueshme të ruajtjes së informacionit të klasifikuar dhe i nivelit të ruajtjes së informacionit i të dyja Palëve Kontraktuese në përputhje me këtë Marrëveshje;
2. emrat e autoriteteve përkatëse kompetente të Palëve Kontraktuese, të cilët janë të autonizuar të japin aprovimin për dhënien dhe koordinimin e mbrojtjes së informacioneve të klasifikuara, që kanë lidhje me porosinë;
3. kanalet që përdoren për transmetimin e informacioneve të klasifikuara ndërmjet autoriteteve kompetente dhe kontraktuesve pjesëmarrës;
4. procedurat dhe mekanizmat për njoftimin e ndryshimeve, të cilat mund të rezultojnë në lidhje me informacionet e klasifikuara për shkak të ndryshimeve të shenjëzimeve të mbajtjes sekret ose për shkak të skadimit të nevojës për t’i mbrojtur më tej;
5. procedurat për aprovimin e vizitave reciproke ose të aksesit të personelit të kontraktuesve;
6. procedurat për transmetimin e informacioneve të klasifikuara te kontraktuesit, të cilët parashikohen të përdonin dhe ruajnë informacionet në fjalë;
7. kërkesën që kontraktuesi t’ia mundësojë aksesin tek informacioni i klasifikuar vetëm një personi, i cili plotëson kushtin “Njohuri vetëm në rast nevoje” dhe që është i ngarkuar me kryerjen e kontratës ose kontribuon në të, kur personi është verifikuar paraprakisht nga aspekti i sigurisë deri në nivelin përkatës të mbajtjes së sekretit, me përjashtim të rastit të informacioneve të klasifikuara në nivelin VS-NUR FÜR DEN DIENSTGEBRAUCH/I KUFIZUAR;
8. kërkesën, që një të treti mund t’i jepet akses tek informacioni i klasifikuar ose që përcjellja e këtij informacioni të klasifikuar mund të lejohet vetëm atëherë kur kjo është aprovuar nga qeveria që ka nxjerrë këtë informacion;
9. kërkesën, që kontraktuesi duhet të informojë menjëherë autoritetin e tij kompetent për çdo humbje të ndodhur ose të dyshuar, për një indiskrecion të kryer ose të dyshuar ose për një publikim të paautorizuar të informacioneve të klasifikuara, që kanë lidhje me porosinë.
3. Autoriteti kompetent i porosidhënësit duhet t’i sigurojë Kontraktuesit të Palës tjetër një listë të veçantë të të gjitha informacioneve që duhet të klasifikohen, të përcaktojë nivelin e kërkuar të klasifikimit dhe të bashkëlidhë këtë listë si shtojcë të porosisë, lidhur me informacion të klasifikuar. Gjithashtu, autoriteti kompetent i porosidhënësit duhet ta transmetojë këtë listë ose të kujdeset për transmetimin e saj autoritetit kompetent të kontraktuesit.
4. Autoriteti kompetent i porosidhënësit duhet të sigurojë që kontraktuesi të ketë akses në informacionin e klasifikuar, vetëm kur është lëshuar dokumenti përkatës i sigurisë nga autoriteti kompetent i kontraktuesit.

Neni 7
Transmetimi i informacioneve të klasifikuara

1. Informacionet e klasifikuara të nivelit STRENG GEHEIM/TEPËR SEKRET duhet të transmetohen midis Palëve Kontraktuese vetëm me korrier diplomatik nga një shtet për në shtetin tjetër, në përputhje me rregullat e brendshme për ruajtjen e sekretit.
2. Informacionet e klasifikuara të nivelit VS-VERTRAULICH/KONFIDENCIAL dhe GEHEIM/SERET transportohen nga një shtet për në shtetin tjetër me korrier zyrtar. Organet e sigurisë kombëtare përkatësisht autoritetet e ngarkuara të sigurisë të Palëve Kontraktuese mund të bien dakord për kanale alternative transmetimi. Marrja në dorëzim e një informacioni të klasifikuar konfirmohet nga autoriteti kompetent ose me porosi të tij.
3. Kur bëhet fjalë për një projekt të përcaktuar, autoritetet kompetente në mënyrë të përgjithshme ose duke vendosur përkufizime - mund të bien dakord që informacionet e klasifikuara në nivelin VS-VERTRAULICH/KONFIDENCIAL dhe GEHEIM/SEKRET të mos transportohen me korrier zyrtar, por në një mënyrë tjetër, në qoftë se përdorimi i korrierit zyrtar do të paraqiste vështirësi të paparashikueshme për transportim ose për kryerjen e porosisë. Në raste të tilla:
1. transportuesi duhet të jetë i pajisur me një autorizim të nivelit të informacionit të klasifikuar që ai transporton;
2. lista e informacioneve të klasifikuara të transmetuara duhet të qëndrojë te Pala Dërguese; një kopje e kësaj liste duhet t’i jepet marrësit për t’ia përcjellë autoritetit kompetent;
3. informacionet e klasifikuara duhet të jenë të paketuara sipas rregullave në fuqi për transportin brenda vendit;
4. dorëzimi i informacioneve të klasifikuara duhet të bëhet kundrejt një dëftese për marrjen në dorëzim;
5. transportuesi duhet të mbajë me vete dokumentin e korrierit, të cilin e kanë lëshuar autoritetet kompetente për institucionin dërgues ose marrës.
4. Për transportimin e një sasie të madhe informacionesh të klasifikuara, transporti, mënyra e transportimit dhe shoqërimi mbrojtës duhet të përcaktohen për çdo rast të veçantë nga autoritetet kompetente në bazë të një plani të detajuar transporti.
5. Informacionet e klasifikuara të nivelit VS-VERTRAULICH/ KONFIDENCIAL dhe më lart nuk lejohet të transmetohen të pashifruara, në rrugë elektronike.
Për shifrimin e informacioneve të klasifikuara të këtij niveli duhet të përdoren vetëm sisteme shifrimi, të lejuara nga autoritetet e sigurisë të Palëve Kontraktuese me miratim të ndërsjellë.
6. Informacionet e klasifikuara të nivelit VS-NUR FÜR DEN DIENSTGEBRAUCH/I KUFIZUAR mund të transmetohen vetëm duke mbajtur parasysh rregullat e brendshme për ruajtjen e sekretit te marrësi në territorin e shtetit të Palës tjetër Kontraktuese nëpërmjet postës ose shërbimeve të tjera të shpërndarjes.
7. Informacionet e klasifikuara të nivelit VS-NUR FÜR DEN DIENSTEBRAUCH/I KUFIZUAR mund të transmetohen ose të hapen në rrugë elektronike me anë të pajisjeve që mund të blihen në treg dhe që janë të miratuara nga një autoritet kompetent shtetëror i Palëve Kontraktuese. Një transmetim i pashifruar i informacioneve të klasifikuara të këtij niveli lejohet vetëm atëherë kur ai nuk pengohet nga rregullat e brendshme për ruajtjen e sekretit, kur nuk është në dispozicion një sistem i aprovuar shifrimi dhe kur transmetimi bëhet vetëm nëpërmjet sistemeve të telefonisë fikse dhe kur dërguesi e marrësi kanë rënë dakord më parë për këtë transmetim.

Neni 8
Vizitat

1. Vizitorëve nga territori i shtetit të njërës Palë Kontraktuese u mundësohet aksesi në informacionet e klasifikuara si dhe institucionet, në të cilat punohet për to, në territorin e shtetit të Palës Kontraktuese, vetëm me autorizim paraprak të autoritetit kompetent të Palës Kontraktuese që vizitohet. Ai u jepet vetëm personave, që plotësojnë kushtin “Njohuri vetëm në rast nevoje” – dhe që me përjashtim të rastit të informacioneve të klasifikuara në nivelin VS-NUR FÜR DEN DIENSTGEBRAUCH/I KUFIZUAR – janë të autorizuar të kenë akses në informacionet e klasifikuara.
2. Njoftimet për vizita duhet t’i paraqiten autoritetit kompetent të kësaj Pale Kontraktuese në kohën e duhur dhe në përputhje me rregullat e Palës Kontraktuese, në territorin e shtetit të së cilës dëshirojnë të udhëtojnë vizitorët. Autoritetet kompetente i njoftojnë njëri-tjetrit hollësitë e njoftimit të vizitës dhe garantojnë mbrojtjen e të dhënave personale.
3. Njoftimet për vizita duhet të paraqiten në gjuhën e vendit që do të vizitohet ose në gjuhën angleze dhe me këto të dhëna:
1. Emri dhe mbiemri, datëlindja dhe vendlindja, si dhe numri i pasaportës ose i letërnjoftimit të vizitorit;
2. Shtetësia e vizitorit;
3. Përshkrimi i funksionit të vizitorit dhe emri i autoritetit ose i instancës që ai përfaqëson;
4. Niveli i autorizimit të vizitorit për akses në informacione të klasifikuara;
5. Qëllimi i vizitës dhe data e parashikuar e vizitës;
6. Të dhëna për instancat, personat e kontaktit dhe institucionet  që kërkohen të vizitohen.

Neni 9
Konsultime

1. Autoritetet kompetente të Palëve Kontraktuese marrin në konsideratë rregullat për mbrojtjen e informacioneve të klasifikuara, të cilat vlejnë në territorin e secilës Palë tjetër Kontraktuese.
2. Për të garantuar një bashkëpunim të ngushtë në zbatimin e kësaj Marrëveshjeje, autoritetet kompetente konsultohen me njëri-tjetrin me kërkesë të njerit prej këtyre autoriteteve.
Çdo Palë Kontraktuese i jep lejen organit e sigurisë kombëtare përkatësisht autoritetit të ngarkuar të sigurisë të Palës tjetër Kontraktuese ose çdo autoriteti publik të përcaktuar me miratim reciprok, për të bërë vizita në territorin e saj, për të sqaruar me autoritetet e saj të sigurisë metodat dhe pajisjet e saj për mbrojtjen e informacioneve të klasifikuara, të cilat i janë vënë asaj në dispozicion nga Pala tjetër Kontraktuese. Çdo Palë Kontraktuese e mbështet këtë autoritet lidhur me konstatimin, nëse informacione të tilla të klasifikuara, të cilat i janë vënë asaj në dispozicion nga Pala tjetër Kontraktuese, mbrohen në një masë të mjaftueshme. Hollësitë e vizitave përcaktohen nga autoritetet kompetente.

Neni 10
Shkeljet e dispozitave të mbrojtjes reciproke të informacioneve të klasifikuara

1. Kur nuk mund të përjashtohet një publikim i paautorizuar i informacioneve të klasifikuara, kur kjo dyshohet ose konstatohet, duhet të njoftohet menjëherë Pala tjetër Kontraktuese.
2. Shkeljet e dispozitave për mbrojtjen e informacioneve të klasifikuara hetohen dhe ndiqen nga autoritetet kompetente dhe gjykatat e Palës Kontraktuese, të cilët kanë kompetencën, në bazë të ligjeve të kësaj Pale Kontraktuese. Pala tjetër Kontraktuese duhet t’i mbështesë këto hetime, nëse i kërkohet, dhe duhet të informohet për rezultatin.

Neni 11
Shpenzimet

Secila nga Palët Kontraktuese i mbulon vetë shpenzimet që i shkaktohen nga zbatimi i kësaj Marrëveshjeje.

Neni 12
Autoritetet kompetente

Palët Kontraktuese informojnë njëra-tjetrën mbi autoritetet kompetente për zbatimin e kësaj Marrëveshjeje.

Neni 13
Raporti me marrëveshjet ndërkombëtare dhe me memorandumet e mirëkuptimit

Të gjitha marrëveshjet dhe ujditë që ekzistojnë midis Palëve  Kontraktuese ose autoriteteve kompetente për mbrojtjen e informacioneve të klasifikuara nuk preken nga kjo Marrëveshje, për aq kohë sa ato nuk janë në kundërshtim me këtë marrëveshje.

Neni 14
Dispozitat e fundit

1. Kjo Marrëveshje hyn në fuqi në ditën, kur Këshilli i Ministrave i Republikës së Shqipërisë njofton me anë të një note verbale Qeverinë e Republikës Federale të Gjermanisë se janë plotësuar kushtet e brendshme ligjore për hyrjen në fuqi të kësaj Marrëveshjeje. Përcaktuese është data e mbërritjes së njoftimit me notë verbale.
2. Kjo Marrëveshje lidhet për një afat të pakufizuar kohor.
3. Kjo Marrëveshje mund të ndryshohet pas miratimit me shkrim të të dyja Palëve Kontraktuese. Secila nga Palët Kontraktuese mund të paraqesë në çdo kohë me shkrim kërkesën për ndryshimin e kësaj Marrëveshjeje. Kur njëra nga Palët Kontraktuese paraqet një kërkesë të tillë, Palët Kontraktuese nisin negociata për ndryshimin e marrëveshjes.
4. Secila nga Palët Kontraktuese mund ta anulojë këtë Marrëveshje me shkrim në rrugë diplomatike brenda një afati gjashtëmujor. Në rastin e anulimit të kësaj Marrëveshjeje, informacionet e klasifikuara të transmetuara ose të krijuara te kontraktuesi duhet të trajtohen edhe më tej në përputhje me nenin 4.
5. Regjistrimi i kësaj Marrëveshjeje te sekretariati i Kombeve të Bashkuara në bazë të nenit 102 të Kartës së Kombeve të Bashkuara organizohet menjëherë pas hyrjes së saj në fuqi nga Republika e Shqipërisë. Pala tjetër Kontraktuese informohet duke i njoftuar numrin e regjistrimit të OKB-së që regjistrimi është kryer menjëherë pasi ky është konfirmuar nga sekretariari i Kombeve të Bashkuara.
Bërë në Tiranë, më 18.9.2008 në dy kopje origjinale, secila në gjuhën shqipe dhe gjermane, duke pasur secili tekst fuqi të barabartë.


Ligj
Nr.10 044, datë 24.12.2008

Për ratifikimin e protokollit shtesë të “Marrëveshjes ndërmjet Këshillit të Ministrave të Republikës së Shqiërisë dhe Republikës së Austrisë për realizimin e një sistemi kompjuterik për regjistrin themeletar të gjendjes civile në Shqipëri”

Në mbështetje të neneve 78, 83 pika 1 dhe 121 të Kushtetutës, me propozimin e Këshillit të Ministrave

Kuvendi
I Republikës së Shqipërisë

Vendosi:

Neni 1

Ratifikohet protokolli shtesë i “Marrëveshjes ndërmjet Këshillit të Ministrave të Republikës së Shqipërisë dhe Republikës së Austrisë për realizimin e një sistemi kompjuterik për Regjistrin Themeltar të Gjendjes Civile në Shqipëri”.

Neni 2

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.5986, datë 29.12.2008 të Presidentit të Republikës së Shqipërisë, 
Bamir Topi


Shtesë marrëveshjeje 
ndërmjet Ministrisë federale të Brendshme të Austrisë dhe Ministrisë së Brendshme të Shqipërisë

Nënshkruar më 25 qershor 2008

Propozime
Ministria Federale e Brendshme e Austrisë është e kënaqur me ftesën për të ofruar mbështetje për procesin e aplikimit për sistemin e ri të kartave të identitetit dhe pasaportave në Shqipëri.
Bazuar në informacionin që na është dhënë gjatë takimeve të ndryshme me përfaqësues të Ministrisë së Brendshme të Shqipërisë dhe kompanisë SAGEM në Tiranë dhe Vjenë, Ministria Federale e Brendshme e Austrisë është e kënaqur të ofrojë dy opsionet e mëposhtme për realizimin e procesit të aplikimit për KID dhe pasaportë të re.
1. Integrimi i të dhënave të nevojshme të Regjistrit Kombëtar të Gjendjes Civile në Shqipëri në tërheqjen e aplikimeve të SAGEM nëpërmjet ndërfaqes XML
Kosto								250 000 euro
Kohëzgjatja							4 javë
Orët shtesë dhe pajisja e kërkuar e testimit për SAGEM		12 320 euro 
Kosto totale							262 320 euro
Më poshtë do të gjeni opsionet e përshkruara me më shumë detaje. Të hënën, më 19 tetor 2008 SAGEM kërkoi një pajisje testimi shtesë nga Ministria Federale e Brendshme e Austrisë për të siguruar projektplanin e propozuar prej tyre. Puna shtesë është llogaritur si më lart. Ministria Federale e Brendshme e Austrisë shpreson që opsionet e propozuara do të përputhen me interesat dhe nevojat tuaja dhe do të jenë të vlefshme për diskutime të mëtejshme.
Vjenë, 20 tetor 2008

Me respekt
Dr.Osvald Kesler
Drejtor i Njësisë Mbështetëse ZMR
Shtesë marrëveshjeje

Të përgjithshme
Kjo shtesë bazohet në rregulla dhe përgjegjësitë e kontratës së nënshkruar më 25 qershor 2008 në Tiranë ndërmjet Ministrisë Federale të Brendshme të Austrisë dhe Ministrisë së Brendshme të Shqipërisë, në lidhje me realizimin e Regjistrit Kombëtar të Gjendjes Civile.
Përshkrimi
Kjo zgjidhje është e bazuar në standarde ndërkombëtare të komunikimit midis aplikimeve apo regjistrave për të shkëmbyer të dhëna. Për këtë opsion Ministria Federale e Brendshme e Austrisë përcakton një ndërfaqe pyetësorë për autoritetet e regjistrimit në Regjistrin Kombëtar të Gjendjes Civile. Prandaj të gjitha zyrat dhe nëpunësit e regjistrimit duhet të regjistrohen në konceptin e portalit, si dhe të pajisen me certifikatë softueri për të siguruar një lidhje të sigurt me Regjistrin Kombëtar të Gjendjes Civile. 
Ndërfaqja duhet të integrohet në shërbimin e regjistrimit, si dhe nga SAGEM. Pyetësori ka fushat e detyrueshme të mëposhtme:
- Mbiemri;
- Emri;
- Datëlindja ose ID.
Si rezultat vetëm të dhënat e qytetarit që aplikon mund të tërhiqen. Pas kësaj nëpunësi i regjistrimit është në gjendje të vazhdojë me procesin e regjistrimit. Nëse rezultati i përcaktuar konsiston në të dhënat e më shumë se një personi ose adresa është gabim, qytetari duhet të paraqitet në zyrën e gjendjes civile për sqarimin e të dhënave.
Dorëzimet
Ministria Federale e Brendshme e Austrisë duhet të japë dorëzimet e mëposhtme:
- Përkufizimin e ndërfaqes së aplikimit të regjistrimit për SAGEM;
- Trajnimin e grupit të zhvillimit të SAGEM në përdorimin e ndërfaqes dhe mbajtjen e protokollit të komunikimit;
- Zhvillimin e ndërfaqes;
- Testimin dhe shpërndarjen e ndërfaqes për Regjistrin Kombëtar të Gjendjes Civile;
- Dokumentimin;
- Testin e pranimit.
Detyrimet e bashkëpunimit të autoritetit kontraktues
Pikat e mëposhtme janë të detyrueshme për autoritetin kontraktues:
- Integrimi i ndërfaqes në aplikimin e regjistrimit të SAGEM;
- Mbledhja dhe integrimi i të dhënave të nëpunësve të regjistrimit në portal;
- Instalimi i certifikatave të softuerit në qendrat e regjistrimit.
Kohëzgjatja, afatet
Për qëllimet e parashikuara, Ministria Federale e Brendshme e Austrisë vlerëson kohëzgjatjen e projektit prej katër javësh duke filluar nga 3 nëntori 2008.
Pagesa
Pagesa për këto shërbime të parashikuara nga Ministria Federale e Brendshme e Austrisë është 262 320 euro, me TVSH të përjashtuar në Shqipëri.
Data e kërkuar
Pagesa për këto shërbime të parashikuara nga Ministria Federale e Brendshme e Austrisë do të bëhet në dy faza të përshkruara si më poshtë:
1. Pas nënshkrimit të Marrëveshjes			125 000 euro.
2. Pas dorëzimit të shërbimit për SAGEM			137 320 euro.

Numri i llogarisë bankare: 	5020009
Kodi Bankar:			60000
Qëllimi:				2110848173005





